**Program:** *„Programul Educație și Ocupare“*

**Prioritate:** **2. Valorificarea potențialului tinerilor pe piața muncii (Ocuparea forței de muncă în rândul tinerilor)**

**ESO4.1: Îmbunătățirea accesului la piața muncii și măsuri de activare pentru toate persoanele aflate în căutarea unui loc de muncă, în special pentru tineri, îndeosebi prin implementarea Garanței pentru tineret, pentru șomerii de lungă durată și grupurile defavorizate de pe piața muncii și pentru persoanele inactive, precum și prin promovarea desfășurării de activități independente și a economiei sociale (FSE+)**

***ACȚIUNEA. 2.a.2. Pregătirea şi furnizarea ofertei de servicii de formare/ocupare pentru tineri, inclusiv pentru tineri NEET, prin pachete integrate de măsuri active personalizate în funcție de profilul tinerilor***

Anexa la Ordinul .....................

Ghidul Solicitantului Condiții Specifice

„Scheme naționale de stimulare a ocupării tinerilor“

2024

Contents

[1. PREAMBUL, ABREVIERI ȘI GLOSAR 5](#_Toc163051610)

[1.1 Preambul 5](#_Toc163051611)

[1.2 Abrevieri 6](#_Toc163051612)

[1.2 Glosar 6](#_Toc163051613)

[2. ELEMENTE DE CONTEXT 6](#_Toc163051614)

[2.1 Informații generale despre program 6](#_Toc163051615)

[2.2 Prioritatea/Fond/Obiectiv de politică/Obiectiv specific 12](#_Toc163051616)

[2.3. Reglementări europene și naționale, cadrul strategic, documente programatice aplicabile 12](#_Toc163051617)

[3. ASPECTE SPECIFICE APELULUI DE PROIECTE 13](#_Toc163051618)

[3.1 Tipul de apel 13](#_Toc163051619)

[3.2 Forma de sprijin (granturi; instrumentele financiare; premii) 13](#_Toc163051620)

[3.3 Bugetul alocat apelului de proiecte 13](#_Toc163051621)

[3.4 Rata de cofinanțare 14](#_Toc163051622)

[3.5 Zona/zonele geografică(e) vizată(e) de apelul de proiecte 14](#_Toc163051623)

[3.6 Acțiuni sprijinite în cadrul apelului 14](#_Toc163051624)

[3.7 Grup țintă vizat de apelul de proiecte 14](#_Toc163051625)

[3.8 Indicatori 15](#_Toc163051626)

[3.8.1 Indicatori de realizare 15](#_Toc163051627)

[3.8.2 Indicatori de rezultat 15](#_Toc163051628)

[3.8.3 Indicatori suplimentari specifici Apelului de Proiecte (dacă este cazul) 16](#_Toc163051629)

[3.9 Rezultatele așteptate 16](#_Toc163051630)

[Nu este cazul. 17](#_Toc163051631)

[3.11 Investiții teritoriale integrate 17](#_Toc163051632)

[3.12 Dezvoltare locală plasată sub responsabilitatea comunității 17](#_Toc163051633)

[3.13 Reguli privind ajutorul de stat 17](#_Toc163051634)

[3.14 Reguli privind instrumentele financiare 17](#_Toc163051635)

[3.15 Acțiuni interregionale, transfrontaliere și transnaționale 17](#_Toc163051636)

[3.16 Principii orizontale 17](#_Toc163051637)

[3.17 Aspecte de mediu (inclusiv aplicarea Directivei 2011/92/UE a Parlamentului European și a Consiliului). Aplicarea principiului DNSH. Imunizarea la schimbările climatice 18](#_Toc163051638)

[3.18 Caracterul durabil al proiectului 18](#_Toc163051639)

[3.19 Acțiuni menite să garanteze egalitatea de șanse, de gen, incluziunea și nediscriminarea 18](#_Toc163051640)

[3.20 Teme secundare 19](#_Toc163051641)

[3.21 Informarea și vizibilitatea sprijinului din fonduri 19](#_Toc163051642)

[4. INFORMAȚII ADMINISTRATIVE DESPRE APELUL DE PROIECTE 20](#_Toc163051643)

[4.1 Data deschiderii apelului de proiecte 20](#_Toc163051644)

[4.2 Perioada de pregătire a proiectelor 20](#_Toc163051645)

[4.3 Perioada de depunere a proiectelor 20](#_Toc163051646)

[4.3.1 Data și ora pentru începerea depunerii de proiecte 20](#_Toc163051647)

[4.3.2 Data și ora închiderii apelului de proiecte 20](#_Toc163051648)

[4.3.3 Modalitatea de depunere a proiectelor 20](#_Toc163051649)

[5.1 Eligibilitatea solicitanților și partenerilor 20](#_Toc163051650)

[5.1.1.Cerințe privind eligilitatea solicitanților și partenerilor 21](#_Toc163051651)

[5.1.2 Categorii de solicitanți eligibili 21](#_Toc163051652)

[5.1.3.Categorii de parteneri eligibili 21](#_Toc163051653)

[5.1.4.Reguli și cerințe privind parteneriatul 21](#_Toc163051654)

[5.2 Eligibilitatea activităților 21](#_Toc163051655)

[5.2.1 Cerințe generale privind elibigilitatea activităților 21](#_Toc163051656)

[5.2.2 Activități eligibile 21](#_Toc163051657)

[5.2.3 Activitatea de bază 22](#_Toc163051658)

[5.2.4 Activități neeligibile 22](#_Toc163051659)

[5.3 Eligibilitatea cheltuielilor 23](#_Toc163051660)

[5.3.1 Baza legală pentru stabilirea eligibilității cheltuielilor 23](#_Toc163051661)

[5.3.3 Categorii de cheltuieli neeligibile 25](#_Toc163051662)

[5.4 Valoarea minimă și maximă eligibilă/nerambursabilă a unui proiect 30](#_Toc163051663)

[5.5 Cuantumul cofinanțării acordate 30](#_Toc163051664)

[5.6 Durata proiectului 30](#_Toc163051665)

[5.7 Alte cerințe de eligibilitate a proiectului 30](#_Toc163051666)

[6. INDICATORI DE ETAPĂ 30](#_Toc163051667)

[7. COMPLETAREA ȘI DEPUNEREA CERERILOR DE FINANȚARE 30](#_Toc163051668)

[7.1 Completarea formularului cererii 30](#_Toc163051669)

[7.2 Limba utilizată în completarea cererii de finanțare 31](#_Toc163051670)

[7.3 Metodologia de justificare și detaliere a bugetului cererii de finanțare 31](#_Toc163051671)

[7.4 Anexe și documente obligatorii la depunerea cererii 32](#_Toc163051672)

[7.5 Aspecte administrative privind depunerea cererii de finanțare 32](#_Toc163051673)

[7.6 Anexele și documente obligatorii la momentul contractării 32](#_Toc163051674)

[7.7 Renunțarea la cererea de finanțare 33](#_Toc163051675)

[8. PROCESUL DE EVALUARE, SELECȚIE ȘI CONTRACTARE A PROIECTELOR 34](#_Toc163051676)

[8.1 Principalele etape ale procesului de evaluare, selecție și contractare 34](#_Toc163051677)

[8.2 Conformitate administrativă – DECLARAȚIA UNICĂ 34](#_Toc163051678)

[8.3 Etapa de evaluare preliminară 34](#_Toc163051679)

[8.4 Evaluarea tehnică și financiară. Criterii de evaluare tehnică și financiară 34](#_Toc163051680)

[8.5 Aplicarea pragului de calitate 34](#_Toc163051681)

[8.6 Aplicarea pragului de excelență 35](#_Toc163051682)

[8.7 Notificarea rezultatului evaluării tehnice și financiare. 35](#_Toc163051683)

[8.8 Contestații 35](#_Toc163051684)

[8.9 Contractarea proiectelor 36](#_Toc163051685)

[8.9.1 Verificarea îndeplinirii condițiilor de eligibilitate 36](#_Toc163051686)

[8.9.4 Semnarea contractului de finanțare /emiterea deciziei de finanțare 36](#_Toc163051687)

[9.ASPECTE PRIVIND CONFLICTUL DE INTERESE 37](#_Toc163051688)

[10.ASPECTE PRIVIND PRELUCRAREA DATELOR CU CARACTER PERSONAL 38](#_Toc163051689)

[11.ASPECTE PRIVIND MONITORIZAREA TEHNICĂ ȘI RAPOARTELE DE PROGRES 38](#_Toc163051690)

[11.1 Rapoartele de progres 38](#_Toc163051691)

[11.2 Vizitele de monitorizare 38](#_Toc163051692)

[11.3 Mecanismul specific indicatorilor de etapă. Planul de monitorizare 39](#_Toc163051693)

[12.ASPECTE PRIVIND MANAGEMENTUL FINANCIAR 39](#_Toc163051694)

[12.1 Mecanismul cererilor de prefinanțare 39](#_Toc163051695)

[12.2 Mecanismul cererilor de plată 39](#_Toc163051696)

[12.3 Mecanismul cererilor de rambursare 39](#_Toc163051697)

[12.4 Graficul cererilor de prefinanțare/plată/rambursare 39](#_Toc163051698)

[13.MODIFICAREA GHIDULUI SOLICITANTULUI 39](#_Toc163051699)

[13.1 Aspectele care pot face obiectul modificărilor prevederilor ghidului solicitantului 39](#_Toc163051700)

[13.2 Condiții privind aplicarea modificărilor pentru cererile de finanțare aflate în procesul de selecție (condiții tranzitorii) 40](#_Toc163051701)

[14.ANEXE 40](#_Toc163051702)

[14.1. Anexa nr. 1. Declarație unică 40](#_Toc163051703)

[14.2. Anexa nr. 2. Criterii de evaluare tehnică și financiară preliminară 40](#_Toc163051704)

[14.3. Anexa nr. 3. Criterii de evaluare tehnică și financiară calitativă 40](#_Toc163051705)

[14.5. Anexa nr. 5. Model Declarație privind conformitatea cu prevederile Cartei drepturilor fundamentale ale Uniunii Europene 40](#_Toc163051706)

[14.6. Anexa nr. 6. Model Declarație privind respectarea Convenției Națiunilor Unite privind drepturile persoanelor cu dizabilități 40](#_Toc163051707)

# 1. PREAMBUL, ABREVIERI ȘI GLOSAR

## 1.1 Preambul

Strategia PEO este de a concentra intervențiile FSE pe provocările majore din domeniul educației și ocupării, corelate cu prioritățile obiectivului de politică 4, Agenda pentru competențe în Europa, Planul de Acțiune pentru Educația Digitală (2021-2027), Pactul Verde European și Obiectivele de Dezvoltare Durabilă.

La nivelul anului 2022, tinerii reprezentau 23.61% din populația rezidentă totală, respectiv 4,49 milioane de persoane din totalul de 19 milioane. Populația tânără este în scădere atât numeric, cât și ca procent din populația generală. **Între 2011 și 2022, populația tânără a scăzut cu peste 1 milion de locuitori**, respectiv de la 5,51 milioane la 4,49 milioane, și a scăzut de asemenea ca procent din populația rezidentă generală, de la 27,37% în 2011 la 23,61% în 2022.

**Distribuția pe sexe** a populației tinere este de 51,64% persoane de sex masculin, respectiv 2,32 milioane, și de 48,36% persoane de sex feminin, respectiv 2,17 milioane de persoane.

În ceea ce privește **mediul de rezidență** al acestora, 52,06% dintre tineri locuiesc în mediul rural (2,34 milioane locuitori) și 47,94% locuiesc în mediul urban (2,15 milioane locuitori). Dinamica tinerilor rural versus urban arată o reducere mai pronunțată a numărului de tineri de 15-19 și 20-24 din mediul urban comparativ cu cel rural și că există o inversare proporțională între aceste categorii (mai mulți tineri în mediul rural decât în mediul urban). Numărul tinerilor de 15-24 de ani care trăiesc în mediul urban a scăzut semnificativ (de la 2,1 milioane în 2000 la 1,1 milioane în 2020), în timp ce în mediul rural scăderea a fost mult mai mică (de la 1,5 milioane la 1,2 milioane). Astfel, în 2020, 581.000 de persoane cu vârsta cuprinsă între 15-19 ani și 595.000 de persoane cu vârsta între 20-24 de ani locuiau în mediul rural, în timp ce 547.000 de persoane cu vârsta cuprinsă între 15-19 ani și 563.000 de persoane cu vârsta 20-24 erau înregistrate în orașe. Aceste date prezintă limitări datorate înregistrării târzii a schimbării reședinței în cazul tinerilor care merg la studii din mediul rural în mediul urban și rămân acolo.

Scăderea numărului de tineri poate avea un impact asupra economiei, deoarece mai puțini oameni activi înseamnă mai puțini angajați.

**Conform datelor INS**, în luna septembrie 2022 **rata șomajului** în formă ajustată sezonier a crescut la 5,2% de la 5,1% în august. Șomajul în rândul tinerilor (15-24 ani) se află la un nivel foarte ridicat, de 22,8%. Comparativ, cifrele privind populația ocupată pe grupe de vârstă pentru perioada 2011-2021 scot în evidență o creștere a numărului de salariați în paralel cu o scădere a numărului de lucrători familiali neremunerați și a lucrătorilor pe cont propriu. În anul 2021, rata șomajului în rândul tinerilor a fost de 21,0% (valoare mai mică decât cea din anul anterior), cu diferențe destul de semnificative pe medii (23,8% în mediul rural, față de 15,8% în mediul urban). Valoarea acestui indicator a fost de 4,5% pentru persoanele în vârstă de 25 de ani şi peste. Chiar și cu creșterea economică și creșterea veniturilor populației, tinerii rămân vulnerabili, expuși riscului de sărăcie sau excluziune socială. Datele colectate de Institutul Național de Statistică (INS) în cadrul Anchetei calității vieții (ACAV) au relevat o relație inversă între vârstă și ratele sărăciei relative. Pe parcursul perioadei de analiză (2014-2018), cea mai mare **incidență a sărăciei** a fost în rândul copiilor și adolescenților cu vârsta sub 18 ani. Aproximativ o treime dintre ei trăiesc sub pragul sărăciei, cu mult peste procentul adulților în această situație. Deși rata sărăciei pentru copiii și tinerii sub 18 ani a scăzut semnificativ (cu peste 7 puncte procentuale în perioada 2014-2018), această categorie rămâne grupul cel mai afectat de sărăcie.

## 1.2 Abrevieri

|  |  |
| --- | --- |
| *AM / AM PEO* | *Autoritatea de Management / Autoritatea de Management pentru Programul Educație și Ocupare (PEO)* |
| *BS* | *Buget de stat* |
| *CE* | *Comisia Europeană* |
| *FSE+* | *Fondul Social European Plus* |
| *MIPE* | *Ministerul Investițiilor si Proiectelor Europene* |
| *MySMIS2021/SMIS2021+* | *Sistem de schimb electronic de date care permite schimbul de informații între solicitanți, potențiali solicitanți, beneficiari și autoritățile responsabile de programe si care acoperă întregul ciclu de viață al unui proiect finanțat.*  *Aplicația electronica MySMIS2021/SMIS2021+ se încadreaza în categoria mijloacelor ce asigură transmiterea de texte/ documente și confirmarea primirii acestora.* |
| *OI* | *Organism Intermediar* |
| *OS* | *Obiectiv Specific* |
| *P* | *Prioritate* |
| *PTJ 2021-2027* | *Programul Tranziție Justă 2021-2027* |
| *PEO* | *Programul Educație și Ocupare* |

## 1.2 Glosar

|  |  |
| --- | --- |
| *Apel de proiecte* | *Proces lansat de către AM PEO în vederea selectării unor operațiuni cu finanțare în cadrul Programului Educație și Ocupare.* |
| *Cerere de propuneri* | *Proces lansat de către beneficiari în vederea selectării unor operațiuni ce vor fi propuse spre finanțare către AM PEO.* |

# 2. ELEMENTE DE CONTEXT

## 2.1 Informații generale despre program

Experienţa ANOFM relevă faptul că șomerii nu cunosc oportunităţile şi opţiunile pe care le au, nu ştiu cum să caute sau să obţină informaţii, de cele mai multe ori nu sunt interesaţi să îşi schimbe statutul iar uneori nici nu sunt încurajaţi de către familiile lor (mai ales în ceea ce priveşte continuarea/reluarea studiilor).

Din datele cuprinse în rapoartele anuale de implementare pentru obiectivul privind investițiile pentru creștere economică și locuri de muncă (MIPE 2023), arată că cele mai importante cauze ale problemelor tinerilor pe piața forței de muncă sunt:

• Interesul redus al tinerilor NEETs pentru schimbarea statutului pe piața muncii

• Evoluția pieței muncii, marcată de creșterea ratei de ocupare și a participării la muncă, deși are un impact redus asupra ratei tinerilor NEETs, oferă opțiuni viabile populației tinere din România.

A. Ucenicia la locul de muncă

Ucenicia reprezintă formarea profesională realizată la locul de muncă în baza unui contract de ucenicie, fiind organizată conform prevederilor Legii nr. 279/2005 privind ucenicia la locul de muncă, republicata, cu modificările si completările ulterioare. Ucenicia la locul de muncă se organizează pentru calificările stabilite prin legislaţia în vigoare şi pentru ocupaţiile cuprinse în Clasificarea Ocupațiilor din România, pentru care există standarde de pregătire profesională, respectiv standarde ocupaționale.

Conform art.13 alin (1) din Legea nr. 279/2005 privind ucenicia la locul de muncă, republicată, cu modificările si completările ulterioare, „ucenicia la locul de muncă se organizează pentru nivelurile de calificare 1, 2, 3 şi 4, stabilite conform prevederilor Hotărârii Guvernului nr. 918/2013 privind aprobarea Cadrului naţional al calificărilor, cu modificările și completările ulterioare”.

Deși legea uceniciei la locul de muncă a fost modificată și simplificată, pentru a facilita accesarea programelor de ucenicie, introducându-se și programe de ucenicie de 6 luni pentru calificări de nivel 1 CNC, aceste programe nu prezintă interes pentru angajatorii care totuși reclamă lipsa forței de muncă calificată. În acest context, este nevoie ca mediul antreprenorial să conștientizeze faptul că formarea profesională este o cheltuială minimă în raport cu beneficiile obținute și trebuie privită ca o investiție care dă roade pe termen mediu și lung și contribuie la sporirea nivelului de productivitate și competitivitate în plan intern și internațional.

În anul 2020, peste 80% din întreprinderi nu au oferit angajaţilor formare profesională continuă. Cele mai invocate motive pentru neacordarea de către angajatori a vreunei forme de pregătire profesionale au fost „nivelul actual de calificări, aptitudini şi competente al angajaților corespunde nevoilor întreprinderii” (84,7% din întreprinderile care nu au oferit FPC), respectiv că „s-a preferat recrutarea persoanelor cu calificări, aptitudini şi competente necesare locului de muncă” (76,9% din întreprinderile care nu au oferit FPC). Rata globală de participare a salariaților la cursurile FPC a fost 17,4% în anul 2020, în scădere cu 3,9 puncte procentuale faţă de anul 2015, cu 0,4 puncte procentuale faţă de anul 2010, fiind la același nivel cu cea din anul 2005. Rata globală de participare a femeilor la cursurile FPC a fost uşor mai ridicată comparativ cu cea a bărbaţilor (18,6% pentru femei, faţǎ de 16,5% pentru bărbaţi). Schimbările tehnologice apărute în toate sectoarele de activitate și digitalizarea au produs modificări majore în ocupațiile practicate și au dus la apariția de noi competențe. Prin urmare, angajatorii pun din ce în ce mai mult accent pe competențele transversale, interpersonale și interculturale sau soft, precum și pe competențele de viață ale angajaților/potențialilor angajați. Astfel, aceștia solicită competențe specifice fiecărei ocupații dar și competențe transversale, cum ar fi capacitatea de a lucra în echipă, gândirea creativă și capacitatea de a soluționa probleme precum și competențe civice.

O altă provocare cu care se confruntă sistemul de formare profesională a adulților este legată de implementarea dublei tranziții (verde și digitală) care impune schimbări în dezvoltarea de competențe cu scopul valorificării întregului lor potențial.

Deficitul de forță de muncă și de personal calificat în sectoarele și în meseriile esențiale pentru tranziția verde, inclusiv în sectorul de producție, dar și pentru implementarea și întreținerea tehnologiilor cu zero emisii nete creează blocaje în procesul de tranziție către o economie neutră din punct de vedere climatic. Crearea unor sisteme de educație și formare de înaltă calitate, care să răspundă nevoilor în schimbare ale pieței forței de muncă, și adoptarea unor măsuri țintite de perfecționare și reconversie profesională, sprijinite de politici active în domeniul pieței forței de muncă, sunt esențiale pentru a reduce lipsa de personal calificat și pentru a promova incluziunea pe piața forței de muncă și realocarea forței de muncă.

Conform statisticilor Agenției Naționale pentru Ocuparea Forței de Muncă, numărul contractelor de ucenicie încheiate, la nivel național, în anul 2023 față de 2022 a scăzut de la 1.067 de contracte la 78. În acest context, implementarea măsurilor prevăzute în acest proiect, va contribui la corectarea dezechilibrelor dintre cerere şi ofertă pe piaţa muncii, în beneficiul șomerilor.

Din analiza contractelor de ucenicie încheiate au rezultate următoarele aspecte:

*În perioada ianuarie-decembrie 2022*

În programele de formare profesională și procesele de evaluare a competențelor organizate de ANOFM au fost cuprinse 22.646 persoane, din care 1.067 persoane beneficiare de formare la locul de muncă prin programe de ucenicie, 512 persoane fiind cu nivel scăzut de educație.

Au fost încheiate 1.067 contracte de ucenicie (512 contracte pentru persoane cu nivel scăzut de educație), 716 pentru femei şi 351 pentru bărbaţi. Până la data de 31 decembrie 2022 au fost încheiate 1.048 convenţii, pentru 1.048 persoane cu contracte de ucenicie la locul de muncă (716 convenţii pentru femei şi 332 convenţii pentru bărbaţi), din care, pentru 539 finanţarea a fost asigurată din BAS şi pentru 509 persoane convenţiile au fost finanţate din fonduri europene, în cadrul proiectelor UNIT 4 RMPD şi UNIT 5. Din numărul total al persoanelor cuprinse în programe de ucenicie, în perioada de probă au abandonat 2 persoane şi după expirarea perioadei de probă au abandonat 69 persoane.

Numărul de contracte de ucenicie încheiate a impus analizarea factorilor care au dus la această stare de fapt, precum și a actorilor implicați în această problematică sau care pot contribui la îmbunătățirea cadrului de reglementare și implementare a programelor de ucenicie.

*În perioada ianuarie - decembrie 2023*

În programele de formare profesională și procesele de evaluare a competențelor organizate de ANOFM au fost cuprinse 27.843 persoane, din care 78 persoane beneficiare de formare la locul de muncă prin programe de ucenicie, 21 persoane fiind cu nivel scăzut de educație.

Au fost încheiate 78 contracte de ucenicie (21 contracte pentru persoane cu nivel scăzut de educație), 45 pentru femei şi 33 pentru bărbaţi. Până la data de 31 decembrie 2023 au fost încheiate 77 convenţii, pentru 77 persoane cu contracte de ucenicie la locul de muncă (45 convenţii pentru femei şi 32 convenţii pentru bărbaţi). Pentru cele 77 convenţii, finanţarea a fost se asigurată din BAS. Din numărul total al persoanelor cuprinse în programe de ucenicie, în perioada de probă nu au fost abandonuri, dar după expirarea perioadei de probă au abandonat 5 persoane.

*Descrierea beneficiilor grupului țintă prin implementarea proiectului*

Din perspectivă celor prezentate anterior, prin acțiunile propuse în cadrul proiectului se urmărește acordarea unui sprijin financiar pentru satisfacerea nevoilor angajatorilor care doresc să angajeze personal calificat, calificarea realizându-se la locul de muncă. Acest lucru duce la creșterea gradului de satisfacție al angajatorilor care angajează ucenici, aceștia contribuind la sporirea șanselor de integrare pe piața muncii prin creșterea nivelului de competențe și abilități profesionale a persoanelor care participă la programe de ucenicie.

Totodată, din perspectiva șomerilor care fac parte din grupul țintă al proiectului și care încheie contracte de ucenicie cu angajatorii, acțiunile prezentului proiect urmăresc satisfacerea nevoilor de formare profesională și obținerea unei calificări în baza căreia, ulterior, se pot angaja cu contract de muncă.

Oferirea de programe de ucenicie poate juca un rol important în satisfacerea nevoii angajatorilor de personal calificat și totodată a nevoii tinerilor aflați în căutarea unui loc de muncă de a ocupa un loc de muncă și de a dobândi o calificare la locul de muncă.

Toate acestea duc la creșterea gradului de ocupare al șomerilor și la creșterea nivelului de competențe profesionale al acestora, asigurând astfel implementarea măsurilor incluse în Strategia Națională pentru Ocupare a Forței de Muncă 2021-2027.

Ucenicia la locul de muncă este o alternativă reală în avantajul agenților economici, care își pot forma personalul pe care și-l doresc și au o persoană angajată pe locul declarat vacant, pentru care primesc și un sprijin financiar acordat de SPO.

Prin obiectivele sale, ucenicia ca modalitate de promovare a ocupării şi formării profesionale:

a) oferă acces la o ofertă de angajare de bună calitate şi în acelaşi timp de formare profesională de la momentul intrării în şomaj sau de la momentul în care nu mai participă la o formă de învăţământ prin sistemul de învăţământ;

b) contribuie la integrarea durabilă pe piaţa muncii a persoanelor fără un loc de muncă;

c) contribuie la contracararea efectelor negative ale crizei economice asupra pieţei forţei de muncă prin crearea de noi locuri de muncă ce pot fi ocupate de orice persoană cu vârsta de peste 16 ani, care doreşte să obţină în acelaşi timp un loc de muncă şi o nouă calificare;

d) promovează angajarea unor categorii specifice de lucrători expuşi riscului de a părăsi piaţa muncii, cum ar fi lucrătorii necalificaţi sau lucrătorii fără experienţă profesională;

e) promovează implicarea activă a partenerilor sociali, de la toate nivelurile, în ceea ce priveşte conceperea şi punerea în aplicare a învăţării la locul de muncă pentru a adapta ucenicia la nevoile beneficiarilor şi pentru a-i imprima un efect multiplicator în cadrul activităţilor de ocupare a forţei de muncă;

f) promovează integrarea persoanelor în societate, prin muncă, inclusiv a celor marginalizate, defavorizate sau cu dizabilităţi;

g) contribuie la reducerea şomajului, ca o condiţie esenţială pentru consolidarea încrederii şi pentru asigurarea sustenabilităţii sociale şi politice a reformelor de pe piaţa muncii;

h) răspunde provocărilor structurale şi instituţionale de pe piaţa muncii cu accent pe segmentare, lipsa corelării între cererea şi oferta de locuri de muncă şi şomajul structural persistent în rândul persoanelor ameninţate de sărăcie;

i) susţine spiritul antreprenorial şi economia socială, crearea de întreprinderi, în special de întreprinderi cooperatiste.

B. Stagii pentru tinerii absolvenți de învățământ superior

Organizarea stagiilor pentru tinerii absolvenți de învățământ superior, de către angajatori se realizează în baza unui **contract de stagiu încheiat între angajator şi stagiar, cu durată de 6 luni**, anexă la contractul individual de muncă, conform prevederilor Legii nr.335/2013 privind efectuarea stagiului pentru absolvenţii de învăţământ superior, cu modificările și completările ulterioare.

Scopul efectuării stagiului este de asigurare a tranziției tinerilor, absolvenți de învățământ superior de la sistemul de educație la piața muncii, de a consolida competențele și abilitățile profesionale pentru adaptarea la cerințele practice și exigențele locului de muncă și pentru o mai rapidă integrare în muncă, precum și de dobândire de experiență și vechime în muncă și, după caz, în specialitate.

Angajatorul care comunică locurile de muncă vacante, reglementate prin legi speciale, are obligaţia de a transmite la agenţia pentru ocuparea forţei de muncă judeţeană, respectiv a municipiului Bucureşti toate condiţiile speciale de acces pentru ocuparea acestor locuri de muncă.

La propunerea conducătorului compartimentului în care îşi desfăşoară activitatea stagiarul se nominalizeaza un mentor, numit de angajator dintre salariaţii calificaţi, cu o experienţă profesională de cel puţin 2 ani în domeniul în care urmează să se realizeze stagiul.

Un mentor poate să coordoneze şi să supravegheze, în același timp, cel mult 3 stagiari.

Desfăşurarea activității de coordonare a mentorului se include în programul normal de lucru al acestuia

Un angajator mai poate încadra, o singura data pe același post, un absolvent de învățământ superior care sa efectueze stagiu in baza unui contract de stagiu, anexa la contractul individual de munca.

Angajatorii care încheie contracte de stagiu cu tinerii beneficiază la cerere pe perioada derulării contractului de stagiu de **o sumă în cuantumul stabilit de Legea nr.335/2013 privind efectuarea stagiului pentru absolvenții de învățământ superior, cu modificările și completările ulterioare**, **proporțional cu timpul efectiv lucrat, cu excepția perioadei in care raporturile de muncă ale stagiarului sunt suspendate,** în limita fondurilor alocate cu această destinație. Suma lunară va include atât suma dedusă potrivit prevederilor legale din contribuția angajatorului la bugetul asigurărilor pentru șomaj cât și diferența până la suma cuvenită angajatorului, care va fi plătită acestuia.

Angajatorii nu pot primi dublă finanţare pentru aceeaşi persoană. Prevederile alin. (1) nu se aplică pe perioada în care raporturile de muncă sunt suspendate, conform legii.

În situaţia în care, după încetarea contractului de stagiu, la iniţiativa angajatorului, încetează şi contractul individual de muncă, angajatorul nu mai poate beneficia pentru acelaşi post de o altă măsură de stimulare a ocupării forţei de muncă prevăzută de lege.

**Prin prezenta schemă națională pentru implementarea măsurilor de stimulare a forței de muncă este sprijinit angajatorul care încheie un contract de stagiu cu un tânăr cu rezidența din regiunile eligibile si care anterior incheierii contractului de stagiu, nu a avut alt stagiar pe acel post caruia sa-i fi incetat contractul de stagiu la initiativa angajatorului.**

**C. Subvenţionarea locurilor de muncă**

Subventionarea locurilor de munca pentru încadrarea șomerilor tineri se realizează conform art. 80 si 85 din Legea 76/2002 cu modificările şi completările ulterioare.

Angajatorii care încadrează în muncă, pe durată nedeterminată, tineri someri primesc lunar, pe o perioadă de 12 luni/18 luni, pentru fiecare tânăr tânăr absolvent sau tânăr absolvent din rândul persoanelor cu handicap încadrat, o sumă în cuantumul precizat de art. 80 și 85 din Legea nr.76/2002 cu modificările şi completările ulterioare, în vigoare la data stabilirii drepturilor, din fonduri europene structurale şi de investiţii şi fonduri publice naţionale aprobate în bugetul asigurărilor pentru şomaj, în limita fondurilor alocate cu această destinație.

Subvenția se acordă proporţional cu timpul efectiv lucrat de tânărul, precum şi pentru perioadele în care acesta se află în concediu de odihnă. Subvenția nu se acordă pe perioadele în care raporturile de muncă sau de serviciu ale tânărului angajați sunt suspendate.

Solicitantul are obligația de a asigura monitorizarea respectării de către angajatori a obligațiilor legale ce decurg din condițiile de acordare a ajutorului financiar în vederea subvenționării locurilor de muncă. Acordarea finanțării va fi condiționată de asumarea responsabilității pentru asigurarea sustenabilității după finalizarea sprijinului FSE.

**D. Stimularea mobilităţii forței de muncă**

**Primele de mobilitate** se acordă tinerilor şomeri înregistraţi la SPO, conform prevederilor Legii nr.76/2002 cu modificarile si completarile ulterioare si cele ale HG nr.174/2002 pentru aprobarea Normelor metodologice de aplicare a Legii nr.76/2002 cu modificările și completările ulterioare si HG 277/2002.

**Primele acordate sunt:**

* Prima de incadrare,
* Prima de instalare,
* Prima de activare.

Acestea se acorda in cuantumurile si conditiile prevazute de Legea nr.76/2002 cu modificarile si completarile ulterioare, HG nr.174/2002 pentru aprobarea Normelor metodologice de aplicare a Legii nr.76/2002 cu modificările și completările ulterioare, HG nr.277/2002 privind aprobarea Criteriilor de acreditare a furnizorilor de servicii specializate pentru stimularea ocupării forţei de muncă cu modificarile si completarile ulterioare si HG nr.377/2002 pentru aprobarea Procedurilor privind accesul la măsurile pentru stimularea ocupării forţei de muncă, modalitaţile de finanţare şi instrucţiunile de implementare a acestora.

**Acordarea finanțării va fi condiționată de asumarea responsabilității pentru asigurarea sustenabilității după finalizarea sprijinului FSE.**

## 2.2 Prioritatea/Fond/Obiectiv de politică/Obiectiv specific

Apelul se subscrie Programului Educație și Ocupare, Prioritatea 2: Valorificarea potențialului tinerilor pe piața muncii (Ocuparea forței de muncă în rândul tinerilor); Obiectiv Specific: ESO4.1. Îmbunătățirea accesului la piața muncii și măsuri de activare pentru toate persoanele aflate în căutarea unui loc de muncă, în special pentru tineri, îndeosebi prin implementarea Garanței pentru tineret, pentru șomerii de lungă durată și grupurile defavorizate de pe piața muncii și pentru persoanele inactive, precum și prin promovarea desfășurării de activități independente și a economiei sociale (FSE+), Acțiunea. 2.a.2. Pregătirea şi furnizarea ofertei de servicii de formare/ocupare pentru tineri, inclusiv pentru tineri NEET, prin pachete integrate de măsuri active personalizate în funcție de profilul tinerilor.

Obiectivele vizate de prezentul apel sunt in conformitate cu elementele cheie relevante din pachetul de ocupare a forței de muncă și se caracterizează printr-o bună consecvență cu principalele strategii naționale. Creșterea ratei de ocupare a șomerilor constituie un obiectiv al Strategiei Naționale privind Ocuparea Forței de Muncă 2021-2027.

Prezentul apel contribuie la realizarea Obiectivului de Politică 4 “O Europă mai socială prin implementarea Pilonului european al drepturilor sociale” al Acordului de Parteneriat 2021-2027 prin creșterea oportunităților de ocupare a forței de muncă datorate acordării sprijinului financiar angajatorilor care realizează programe de ucenicie în vederea dobândirii de noi competențe de către șomerii din grupul țintă, pentru adaptarea la dinamica pieței muncii și a progresului tehnologic.

## 2.3. Reglementări europene și naționale, cadrul strategic, documente programatice aplicabile

* Regulamentul (UE) nr. 2021/1060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize, cu modificările și completările ulterioare;
* Regulamentul (UE) nr. 2021/1057 al Parlamentului European și al Consiliului din 24 iunie 2021 de instituire a Fondului social european Plus (FSE+) și de abrogare a Regulamentului (UE) nr. 1296/2013;
* Ordonanța de urgență a Guvernului nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziţie justă, aprobată prin Legea nr. 231/2023, cu modificările și completările ulterioare;
* Ordonanţă de urgenţă a Guvernului nr. 66/2011privind prevenirea, constatarea şi sancţionarea neregulilor apărute în obţinerea şi utilizarea fondurilor europene şi/sau a fondurilor publice naţionale aferente acestora, cu modificările și completările ulterioare;
* Ordonanță de urgență a Guvernului nr. 23 /2023 privind instituirea unor măsuri de simplificare și digitalizare pentru gestionarea fondurilor europene aferente Politicii de coeziune 2021-2027, cu modificările și completările ulterioare;
* Hotărârea Guvernului nr. 829 / 2022 pentru aprobarea Normelor metodologice de aplicare a Ordonanţei de urgenţă a Guvernului nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziţie justă;
* Hotărârea Guvernului nr. 873 / 2022 pentru stabilirea cadrului legal privind eligibilitatea cheltuielilor efectuate de beneficiari în cadrul operaţiunilor finanţate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune şi Fondul pentru o tranziţie justă;
* Strategia națională pentru ocuparea forței de muncă 2021-2027;
* Strategia națională pentru dezvoltare durabilă a României 2030;
* Strategia Națională privind Educația pentru mediu și schimbări climatice 2023 – 2030;
* Strategia națională pentru egalitatea de gen 2021-2027;
* Legea nr.76/2002 privind sistemul asigurărilor pentru şomaj şi stimularea ocupării forţei de muncă, cu modificările și completările ulterioare;
* Legea nr. 335/2013 privind efectuarea stagiului pentru absolvenţii de învăţământ superior, cu modificările și completările ulterioare;
* Legea nr.279/2005 privind ucenicia la locul de muncă, cu modificările și completările ulterioare;
* Ordinul ministrului investițiilor și proiectelor europene nr. 1777 / 2023 privind aprobarea conţinutului/modelului/formatului/structurii-cadru pentru documentele prevăzute la art. 4 alin. (1) teza întâi, art. 6 alin. (1) şi (3) , art. 7 alin. (1) şi art. 17 alin. (2) din Ordonanţa de urgenţă a Guvernului nr. 23/2023 privind instituirea unor măsuri de simplificare şi digitalizare pentru gestionarea fondurilor europene aferente Politicii de coeziune 2021-2027.

# 3. ASPECTE SPECIFICE APELULUI DE PROIECTE

## 3.1 Tipul de apel

Acest apel de proiecte este de tip non - competitiv, cu termen limită de depunere si evaluare continuă, destinat tuturor regiunilor de dezvoltare: București – Ilfov, Nord‐Est, Sud‐Est, Sud‐Vest Oltenia, Sud-Muntenia, Nord-Vest, Vest, Centru, cu excepția celor din județele cuprinse în PTJ 2021-2027. Elaborarea propunerii de proiect va urma fazele mecanismului non-competitiv menționate în *Metodologia de verificare, evaluare și selecție a proiectelor în cadrul Programului Educație 2021-2027*, cu modificările și completările ulterioare. În faza 1, solicitantul transmite o Fișă de proiect (idee de proiect) care va fi analizată la nivelul AM PEO. După ce fișa de proiect (ideea de proiect) este validată, ea va fi dezvoltată, în faza 2, într-un proiect (cerere de finanțare). Cererea de finanțare nu poate schimba elementele esențiale validate din cadrul fișei de proiect (ideii de proiect). Cererea de finanțare va avea atașată și fișa de proiect validată.

## 3.2 Forma de sprijin (granturi; instrumentele financiare; premii)

Având în vedere că tipurile de acțiuni susținute în cadrul apelului nu generează venituri, sprijinul va fi acordat sub formă de granturi nerambursabile și nu prin intermediul instrumentelor financiare.

## 3.3 Bugetul alocat apelului de proiecte

Bugetul alocat apelului de proiecte este în cuantum de 270.076.292,00 euro, din care contribuția UE este de 217.339.500,00 euro și contribuția națională de 52.736.792,00 euro.

## 3.4 Rata de cofinanțare

Rata de cofinanțare UE este de reprezintă 80,47% din valoarea totală eligibilă a proiectului.

## 3.5 Zona/zonele geografică(e) vizată(e) de apelul de proiecte

Proiectul finanțat în cadrul acestui apel are o acoperire națională, respectiv la nivelul regiunilor Bucuresti-Ilfov, Centru, Sud-Muntenia, Sud-Vest Oltenia, Nord-Est, Nord-Vest, Sud-Est, Vest, cu excepția celor din județele cuprinse în PTJ 2021-2027, respectiv: Dolj, Galați, Gorj, Hunedoara, Mureș, Prahova. Pentru acest apel, valoarea eligibilă, contribuția proprie, cofinanțarea UE, asistența financiară nerambursabilă solicitată vor fi defalcate automat de sistemul informatic pe cele două tipuri de regiuni de dezvoltare (mai puțin dezvoltate/ regiune mai dezvoltată) în baza unei pro-rata (pentru regiunea dezvoltată – 10,06%, iar pentru regiunile mai puțin dezvoltate – 89,94%).

## 3.6 Acțiuni sprijinite în cadrul apelului

Prezentul apel de proiecte vizează implementarea următoarele acțiuni:

* acordarea de prime ca urmare a angajării/ subvenții acordate angajatorilor, inclusiv pentru utilizarea unor forme de muncă flexibile;
* programe de formare profesională/ucenicie/stagii/internship-uri/stagii scurte la diferiți angajatori, stimulare angajatori post-ucenicie;
* scheme personalizate de îndrumare, consiliere și mobilitate transnațională în scopul incluziunii active a tinerilor, inclusiv prin învățare supervizată la locul de muncă la angajatori sau organizații din străinătate;
* desfășurarea la nivel național a unor campanii de informare şi conștientizare privind măsurile de identificare, înregistrare, pregătire şi furnizarea ofertei propriu-zise, derulate de ANOFM;

## 3.7 Grup țintă vizat de apelul de proiecte

În cadrul prezentei cereri de proiecte, grupul țintă eligibil este format din:

* **Tineri sub 30 ani**

Pentru acțiunea A. Ucenicia la locul de munca, trebuie îndeplinită condiția menționata in Legea nr.279/2005 privind ucenicia la locul de munca, republicata, respectiv aceea ca persoana din grupul țintă sa nu dețină o calificare pentru ocupația in care se organizează ucenicia la locul de munca.

Pentru acțiunea B. Stagii pentru tinerii absolvenți de învățământ superior, trebuie îndeplinită condiția ca persoana din grupul țintă sa nu fi desfășurat, potrivit legii, activitate profesionala in același domeniu, anterior absolvirii.

Beneficiarii de finanțare nerambursabilă au obligația de a respecta prevederile Regulamentului (UE) nr. 679 / 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date (Regulamentul general privind protecția datelor), transpuse în legislația națională prin Legea nr. 190/2018, precum și prevederile Directivei 2002/58/CE privind prelucrarea datelor personale și protejarea confidențialității în sectorul comunicațiilor publice (Directiva asupra confidențialității și comunicațiilor electronice), transpusă în legislația națională prin Legea nr. 506/2004 privind prelucrarea datelor cu caracter personal și protecția vieții private în sectorul comunicațiilor electronice, cu modificările și completările ulterioare.

Astfel, participanții la activitățile proiectului vor fi informați despre obligativitatea de a furniza datele lor personale si despre faptul că datele lor personale vor fi prelucrate în aplicațiile electronice SMIS/MySMIS, în toate fazele de evaluare/ contractare/ implementare/ sustenabilitate a proiectului, cu respectarea dispozițiilor legale menționate. Beneficiarii trebuie să facă dovada ca au obținut consimțământul pentru prelucrarea datelor cu caracter personal de la fiecare participant, în conformitate cu prevederile legale menționate. Depunerea cererii de finanțare reprezintă un angajament ferm privind acordul solicitantului în nume propriu și/sau pentru interpuși, cu privire la prelucrarea datelor cu caracter personal procesate în evaluarea proiectului.

## 3.8 Indicatori

## 3.8.1 Indicatori de realizare

|  |  |  |
| --- | --- | --- |
| **Cod indicator** | **Denumire indicator** | **Țintă** **minimă/proiect** |
| EECO06+07 | Copii și tineri | 44.000 |
| 5SO05 | Copii și tineri roma | 3.960 |

## 3.8.2 Indicatori de rezultat

|  |  |  |
| --- | --- | --- |
| **Cod indicator** | **Denumire indicator** | **Ținta minimă solicitată** |
| EECR03 | Persoane care dobândesc o calificare la încetarea calității de participant | 70% din valoarea indicatorului  EECO06+07 |
| EECR03.01 | Participanți roma care obțin o calificare la încetarea calității de participant | 70% din valoarea indicatorului 5SO05 |
| EECR04 | Participanți care au un loc de muncă, inclusiv care desfășoară o activitate independentă la încetarea calității de participant | 20% din valoarea indicatorului  EECO06+07 |
| EECR04.01 | Participanți roma care au un loc de muncă la încetarea calității de participant | 20% din valoarea indicatorului 5SO05 |

Definiții indicatori:

Definiții indicatori de realizare:

**Indicatorul de realizare EECO06+07 - Copii și tineri:** cuantifică tinerii sub 30 ani care sunt sprijiniți direct din FSE+ prin măsuri de ocupare conform acțiunii 2.a.2.

**Indicatorul de realizare 5SO05 Copii și tineri roma:** reprezintă o subdiviziune a indicatorului EEC006+07 Copii si tineri si identifică numărul persoanelor din grupul ţintă de etnie roma care sunt sprijinite direct din FSE+, în cadrul acțiunii 2.a.2.

Definiții indicatori de rezultat:

**Indicatorul de rezultat EECR03 „*Participanți care obțin o calificare la încetarea calității de participant*”** – cuantifică persoanele din grupul ţintă care au beneficiat de programe de pregătire ca urmare a sprijinului direct din FSE+ și care la finalul procesului de formare au obținut o calificare în cadrul intervențiilor vizate prin acțiunile 2.a.2. În înțelesul prezentului apel, calificare reprezintă orice formă de formare profesională care se finalizează cu certificat de calificare profesională sau cu certificat de absolvire, conform Ordonanței Guvernului nr. 129/2000 privind formarea profesională a adulţilor, cu modificările şi actualizările ulterioare.

**Indicatorul de rezultat EECR03.01 „*Participanți roma care obțin o calificare la încetarea calității de participant*”** – indicatorul este subsumat indicatorului comun EECR03 si cuantifică persoanele din grupul ţintă de etnie roma care au beneficiat de programe de pregătire ca urmare a sprijinului direct din FSE si care au finalizat procesele de formare cu un certificat de calificare în cadrul intervențiilor vizate prin acțiunile 2.a.2. În înțelesul prezentului apel, calificare reprezintă orice formă de formare profesională care se finalizează cu certificat de calificare profesională sau cu certificat de absolvire, conform Ordonanței Guvernului nr. 129/2000 privind formarea profesională a adulţilor, cu modificările şi actualizările ulterioare.

**Indicatorul de rezultat EECR04 “Participanți care au un loc de muncă, inclusiv care desfășoară o activitate independentă, la încetarea calității de participant”**- indicatorul cuantifică persoanele grupul ţintă care au beneficiat de servicii de ocupare, ca urmare a sprijinului direct din FSE+ și care sunt încadrate într-o activitate de muncă generatoare de venit.

**Indicatorul de rezultat EECR04.01 “Participanți roma care au un loc de muncă, inclusiv care desfășoară o activitate independentă, la încetarea calității de participant”**- cuantifică persoanele din grupul țintă de etnie roma care au beneficiat de servicii de ocupare, ca urmare a sprijinului direct din FSE+, și care sunt încadrați într-o activitate de muncă generatoare de venit.

Valorile minime pentru țintele indicatorilor trebuie realizate la nivel de apel, nu la nivel de proiect. Nu este obligatoriu ca, în cadrul fiecărui proiect depus în cadrul acestui apel, să fie asumați toți indicatorii din tabelul de mai sus. Beneficiarul (ANOFM) se va asigura că, prin toate proiectele depuse în cadrul acestui apel, va atinge valorile minime pentru țintele indicatorilor din tabelul de mai sus.

La nivelul fiecărui proiect vor trebui stabilite ținte atât pentru indicatorii de realizare, cât și pentru indicatorii de rezultat, în funcție de activitățile prevăzute în cererea de finanțare.

### 3.8.3 Indicatori suplimentari specifici Apelului de Proiecte (dacă este cazul)

Nu este cazul.

### 3.9 Rezultatele așteptate

Rezultatele așteptate urmare a acordării sprijinului financiar în cadrul prezentului apel de proiecte sunt următoarele:

* Ocupare crescută a tinerilor cu vârsta până în 30 ani, cu rezidența în regiunile eligibile (Bucuresti-Ilfov, Centru, Sud-Muntenia, Sud-Vest Oltenia, Nord-Est, Nord-Vest, Sud-Est, Vest, cu excepția celor din județele cuprinse în PTJ, respectiv: Dolj, Galați, Gorj, Hunedoara, Mureș, Prahova), inclusiv care desfășoară o activitate independentă, urmare a sprijinului primit
* Număr crescut de tineri cu vârsta între până în 30 ani, cu rezidența în regiunile eligibile, (Bucuresti-Ilfov, Centru, Sud-Muntenia, Sud-Vest Oltenia, Nord-Est, Nord-Vest, Sud-Est, Vest, cu excepția celor din județele cuprinse în PTJ, respectiv: Dolj, Galați, Gorj, Hunedoara, Mureș, Prahova) care și-au îmbunătățit competențele/ care dobândesc o calificare urmare a sprijinului primit.

3.10 Operațiune de importanță strategică

## Nu este cazul.

## 3.11 Investiții teritoriale integrate

Nu este cazul.

## 3.12 Dezvoltare locală plasată sub responsabilitatea comunității

Nu este cazul.

## 3.13 Reguli privind ajutorul de stat

Nu este cazul.

## 3.14 Reguli privind instrumentele financiare

Nu este cazul.

## 3.15 Acțiuni interregionale, transfrontaliere și transnaționale

Nu este cazul.

## 3.16 Principii orizontale

Acțiunile prevăzute în cadrul acestui obiectiv specific vor avea în atenție respectarea Cartei drepturilor fundamentale a Uniunii Europene, de care se leagă și principiile orizontale referitoare la egalitatea de șanse, nediscriminare și accesibilitate.

În perioada 2021-2027, respectarea principiilor orizontale este sprijinită prin formularea unor condiții favorizante orizontale referitoare la aplicarea și implementarea eficace a Cartei drepturilor fundamentale a Uniunii Europene și a Convenției Organizației Națiunilor Unite privind drepturile persoanelor cu handicap.

În cadrul proiectului trebuie evidențiată, în secțiunea relevantă din cadrul aplicației electronice, contribuția proiectului la principiile orizontale stabilite prin PEO 2021-2027.

În conformitate cu prevederile art. 9 alin. (1) din Regulamentul (UE) nr. 2021/1060, cu modificările și completările ulterioare și cu prevederile articolelor 6 și 28 din Regulamentul (UE) nr. 2021/1057, atât în pregătirea, cât și în implementarea operațiunilor, beneficiarul trebuie să asigure respectarea principiilor și temelor orizontale:

* **Egalitatea de șanse și de tratament între femei și bărbați și integrarea perspectivei de gen**

Se vor prezenta în Cererea de finanțare măsurile concrete ce vor fi implementate în vederea asigurării respectării principiului și prevederilor legale naționale și comunitare cu privire la egalitatea de șanse și de tratament între femei și bărbați și integrarea perspectivei de gen.

* **Nediscriminarea și prevenirea oricărei forme de discriminare** pe criterii de rasă, naţionalitate, etnie, limbă, religie, categorie socială, convingeri, sex, orientare sexuală, vârstă, handicap, boală cronică necontagioasă, infectare HIV, apartenenţă la o categorie defavorizată, precum şi orice alt criteriu care are ca scop sau efect restrângerea, înlăturarea recunoaşterii, folosinţei sau exercitării, în condiţii de egalitate, a drepturilor omului şi a libertăţilor fundamentale sau a drepturilor recunoscute de lege, în domeniul politic, economic, social şi cultural sau în orice alte domenii ale vieţii publice. Se vor prezenta în Cererea de finanțare măsurile concrete ce vor fi implementate în vederea asigurării respectării principiului și prevederilor legale naționale și comunitare cu privire la prevenirea oricăror forme de discriminare.
* **Accesibilitatea pentru persoanele cu dizabilități**

Se vor prezenta în Cererea de finanțare măsurile concrete ce vor fi implementate în vederea asigurării accesibilității persoanelor cu dizabilități în toate spațiile în care se desfășoară operațiunea.

* **Dezvoltarea durabilă**

Se vor prezenta în Cererea de finanțare măsurile concrete ce vor fi implementate în vederea promovării dezvoltării durabile astfel cum este prevăzut la art. 11 din TFUE, ținând seama de obiectivele de dezvoltare durabilă ale ONU, de Acordul de la Paris și de principiul de „a nu prejudicia în mod semnificativ“, cu respectarea acquis-ului UE în domeniul protecției mediului*.*

## 3.17 Aspecte de mediu (inclusiv aplicarea Directivei 2011/92/UE a Parlamentului European și a Consiliului). Aplicarea principiului DNSH. Imunizarea la schimbările climatice

Tipurile de acțiuni prevăzute în cadrul prezentului apel de proiecte au fost apreciate ca fiind compatibile cu principiul DNSH, având în vedere că prin natura lor se așteaptă ca acestea să nu aibă niciun impact negativ semnificativ asupra mediului.

## 3.18 Caracterul durabil al proiectului

După finalizarea perioadei de implementare se menține obligația Beneficiarului de a asigura sustenabilitatea și durabilitatea proiectului, conform specificațiilor asumate în cererea de finanțare, de a păstra toate documentele în legătură cu utilizarea finanțării pe perioada stabilită în contractual de finanțare și se menține obligația de a pune la dispoziția AM PEO /OI PEO delegat, Autorității de Certificare şi Plată, Autorității de Audit, Comisiei Europene, Oficiului European de Luptă Antifraudă, Curții Europene de Conturi, precum și oricărui organism abilitat să efectueze verificări asupra modului de utilizare a finanțării nerambursabile, documentele solicitate.

De asemenea, pentru asigurarea sustenabilității măsurilor finanțate în cadrul prezentului apel de proiecte, Beneficiarul va prezenta în cererea de finanțare, ca și condiție pentru acordarea finanțării, măsurile / activitățile concrete, cuantificabile care vizează continuarea sprijinului financiar după finalizarea proiectului.

## 3.19 Acțiuni menite să garanteze egalitatea de șanse, de gen, incluziunea și nediscriminarea

Respectarea prevederilor legale în materie de accesibilitate, egalitatea de șanse, de gen va fi urmărită în selecția și implementarea acțiunilor.

În ceea ce privește componența echipelor de management și de implementare ale proiectelor, se va urmări promovarea pe cât de mult posibil și acolo unde este cazul, echilibrul de gen și de vârstă.

Toate investițiile vor asigura respectarea drepturilor fundamentale și conformitatea cu Carta Drepturilor Fundamentale a Uniunii Europene, cu principiile orizontale privind egalitatea de gen, nediscriminarea (pe criterii de sex, rasă sau origine etnică, religie sau convingeri, dizabilitate, vârstă sau orientare sexuală) și accesibilitatea în toate etapele de programare și implementare.

## 3.20 Teme secundare

În conformitate cu prevederile art. 9 alin. (1) din Regulamentul (UE) nr. 2021/1060, cu modificările și completările ulterioare și cu prevederile articolelor 6 și 28 din Regulamentul (UE) nr. 1057/2021 atât în pregătirea și implementarea operațiunilor beneficiarul trebuie să asigure respectarea principiilor și temelor secundare:

* Contribuția la competențele și locurile de muncă verzi și la economia verde.

Solicitantul va prezenta în Cererea de finanțare măsurile concrete ce vor avea în vedere că activitățile finanțate din Fondul Social European Plus sunt furnizate într-un mod prin care se asigură reducerea impactului negativ asupra mediului, acestea pot conține acțiuni specifice prin includerea unor module de dezvoltare a competențelor de dezvoltare durabilă, care să promoveze dezvoltarea de locuri de muncă ecologice[[1]](#footnote-1), sau care au în vedere protecția sau îmbunătățirea mediului, protejarea și conservarea biodiversității sau utilizarea eficientă a resurselor.

Pentru ca o operațiune să contribuie la sprijinirea temei secundare 01.„Contribuția la competențele și locurile de muncă verzi și la economia verde“ un procent de cel puțin 5% din cheltuielile totale eligibile trebuie să fie aferente implementării temei secundare.

* Nediscriminarea.

Solicitantul va prezenta în Cererea de finanțare măsurile concrete ce vor fi ulterior implementate în vederea asigurării respectării principiului și prevederilor legale naționale și comunitare cu privire la prevenirea oricăror forme de discriminare.

Pentru ca o operațiune să contribuie la sprijinirea temei secundare 05. „Nediscriminarea“ un procent de cel puțin 10% din cheltuielile totale eligibile trebuie să fie aferente implementării temei secundare.

## 3.21 Informarea și vizibilitatea sprijinului din fonduri

Activitatea de informare și publicitate este realizată în conformitate cu prevederile Ghidului Solicitantului - Condiții generale PEO 2021-2027, „Informare și publicitate”.

În cererea de finanțare se vor prevedea obligatoriu măsurile minime de informare, publicitate și vizibilitate la nivelul proiectului:

* Asigurarea vizibilității proiectului (prin expunerea unui afiș) la sediul/sediile de implementare a proiectului;
* Beneficiarii se asigură că cei care participă în cadrul proiectului sunt informați în mod specific cu privire la sprijinul acordat prin FSE+;
* Documentele referitoare la implementarea proiectelor și publicate pentru public sau pentru participanți, inclusiv certificatele de prezență sau alte certificate, trebuie să includă o mențiune cu privire la faptul că operațiunea a fost sprijinită în cadrul FSE+.

N.B. Cheltuielile aferente activității de informare și publicitate proiect vor fi incluse la capitolul cheltuieli indirecte. În funcție de specificul apelului de proiecte, pot fi bugetate activități specifice adresate grupului țintă, de tipul campanii de informare și conștientizare, campanii de recrutare a grupului țintă etc.; aceste activități nu reprezintă măsuri de informare și publicitate a proiectului, ci activități/subactivități de-sine-stătătoare, care vor fi bugetate la cheltuieli directe.

# 4. INFORMAȚII ADMINISTRATIVE DESPRE APELUL DE PROIECTE

## 4.1 Data deschiderii apelului de proiecte

Data deschiderii apelului de proiecte este ....................., ora ..............

## 4.2 Perioada de pregătire a proiectelor

Perioada de pregătire a proiectului va respecta prevederile Metodologiei de verificare, evaluare și selecție a proiectelor în cadrul Programului Educație 2021-2027 referitoare la fazele mecanismului non-competitiv.

Prezentul Ghid al Solicitantului – Condiții Specifice a fost publicat în consultare publică pe pagina de internet a MIPE în data de 3.04.2024.

## 4.3 Perioada de depunere a proiectelor

### 4.3.1 Data și ora pentru începerea depunerii de proiecte

Proiectul poate fi depus prin Sistemul informatic MySMIS2021 începând cu data de ....................... ora ................

### 4.3.2 Data și ora închiderii apelului de proiecte

Data închiderii apelului de proiecte este 31.12.2026, ora 16:00.

### 4.3.3 Modalitatea de depunere a proiectelor

Cererea de finanțare se depune exclusiv prin intermediul aplicației MySMIS2021/SMIS2021+ prin completarea și transmiterea acesteia online. De asemenea, odată cu transmiterea cererii de finanțare se încarcă toate documentele solicitate conform art. 7.4 din prezentul ghid.

Transmiterea cererii de finanțare și/sau a documentelor aferente Cererii de finanțare într-un alt mod decât cel anterior menționat va determina neincluderea acesteia / acestora în procesul de evaluare.

5.CONDIȚII DE ELIGIBILITATE

### 5.1 Eligibilitatea solicitanților și partenerilor

Pentru a fi eligibil solicitantul trebuie să îndeplinească următoarele condiții:

* Să se încadreze în categoria de solicitant eligibil prevăzut la sub-capitolul 5.1.2 „Solicitanți eligibili“ din prezentul Ghid al Solicitantului - Condiții Specifice.

### 5.1.1.Cerințe privind eligilitatea solicitanților și partenerilor

Pentru această cerere de propuneri de proiecte solicitantul eligibil este Agenția Națională pentru Ocuparea Forței de Muncă ca solicitant unic.

### 5.1.2 Categorii de solicitanți eligibili

Pentru această cerere de propuneri de proiecte solicitantul eligibil este Agenția Națională pentru Ocuparea Forței de Muncă ca solicitant unic.

### 5.1.3.Categorii de parteneri eligibili

Cererile de finanțare nu se implementează în parteneriat.

### 5.1.4.Reguli și cerințe privind parteneriatul

Nu este cazul.

## 5.2 Eligibilitatea activităților

## 5.2.1 Cerințe generale privind elibigilitatea activităților

In cadrul prezentului apel sunt eligibile activitățile detaliate în secțiunea 5.2.2 care conduc la atingerea indicatorilor aferenți obiectivului specific ESO 4.1.

Evaluarea eligibilității Cererii de finanțare se realizează în conformitate cu Anexa nr. 2 Criterii de evaluare și selecție tehnică preliminară la prezentul Ghid al Solicitantului Condiții Specifice.

### 5.2.2 Activități eligibile

**Activitatea 1. Ucenicia la locul de muncă (activitate relevantă și obligatorie)**

Prin acțiunile propuse în cadrul proiectului se urmărește acordarea unui sprijin financiar pentru satisfacerea nevoilor angajatorilor care oferă de programe de ucenicie grupului țintă eligibil, în conformitate cu prevederile Legii nr.279/2005 privind ucenicia la locul de muncă, cu modificările și completările ulterioare.

**Activitatea 2. Stagii pentru tinerii absolvenți de învățământ superior (activitate relevantă și obligatorie)**

Prin acțiunile propuse în cadrul proiectului se urmărește acordarea unui sprijin financiar pentru satisfacerea nevoilor angajatorilor care organizează stagii pentru tinerii absolvenți de învățământ superior, în conformitate cu prevederile Legii nr.335/2013 privind efectuarea stagiului pentru absolvenţii de învăţământ superior, cu modificările și completările ulterioare.

**Activitatea 3. Subvenţionarea locurilor de muncă (activitate relevantă și obligatorie)**

Prin acțiunile propuse în cadrul proiectului se urmărește acordarea unui sprijin financiar pentru subvenționarea locurilor de munca pentru încadrarea șomerilor tineri în conformitate cu prevederile art. 80 si 85 din Legea 76/2002 privind sistemul asigurărilor pentru şomaj şi stimularea ocupării forţei de muncă, cu modificările şi completările ulterioare.

Activitatea 4**. Stimularea mobilităţii forței de muncă (activitate relevantă și obligatorie)**

Prin acțiunile propuse în cadrul proiectului se urmărește acordarea unui sprijin financiar pentru decontarea primelor de mobilitate acordate tinerilor şomeri înregistraţi la SPO, conform prevederilor Legii nr.76/2002 cu modificarile si completarile ulterioare si cele ale HG nr.174/2002 pentru aprobarea Normelor metodologice de aplicare a Legii nr.76/2002 cu modificările și completările ulterioare si HG 277/2002.

Activitatea 5. **Organizarea și derularea de programe de formare profesională pentru persoanele din grupul țintă** (activitate relevantă)

În cadrul acestei activități se are în vedere organizarea și derularea de programe de formare profesională a adulților (inițiere, specializare, perfecționare, calificare), autorizate în conformitate cu prevederile OG nr. 129/2000 privind formarea profesională a adulților, republicată, cu modificările și completările ulterioare.

Activitatea 6. **Scheme personalizate de îndrumare, consiliere și mobilitate transnațională în scopul incluziunii active a tinerilor**, inclusiv prin învățare supervizată la locul de muncă la angajatori sau organizații din străinătate (activitate relevantă)

Activitatea 7. **Desfășurarea la nivel național a unor campanii de informare şi conștientizare** privind măsurile de identificare, înregistrare, pregătire şi furnizarea ofertei propriu-zise, derulate de ANOFM (activitate relevanta și obligatorie)

**Acordarea finanțării pentru activitățile A1, A2, A3 și A4 va fi condiționată de asumarea responsabilității pentru asigurarea sustenabilității după finalizarea sprijinului FSE.**

### 5.2.3 Activitatea de bază

În cadrul prezentului apel de proiecte activitățile A1, A2, A3, A4 și A7 reprezintă activități obligatorii (activitate de bază) având în vedere atribuțiile relevante ale Solicitantului. Nu este obligatoriu ca, în cadrul fiecărui proiect depus în cadrul acestui apel, să fie asumate toate activitățile obligatorii de mai sus. Beneficiarul (ANOFM) se va asigura că, prin toate proiectele depuse în cadrul acestui apel, va asuma toate activitățile obligatorii de mai sus.

La nivelul fiecărui proiect vor trebui stabilite ținte atât pentru indicatorii de realizare, cât și pentru indicatorii de rezultat, în funcție de activitățile prevăzute în cererea de finanțare.

Valorile minime pentru țintele indicatorilor la nivel de proiect vor fi asumate în corelare cu activitățile propuse la nivel de proiect.

### 5.2.4 Activități neeligibile

În cadrul prezentului apel de proiecte sunt neeligibile orice activități, altele decât activitățile detaliate la secțiunea 5.2.2 din prezentul Ghid al Solicitantului Condiții Specifice*.*

## 5.3 Eligibilitatea cheltuielilor

### 5.3.1 Baza legală pentru stabilirea eligibilității cheltuielilor

Pentru stabilirea eligibilității cheltuielilor se vor avea în vedere:

* Regulamentul (UE) nr. 2021/1060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize;
* Regulamentul (UE) nr. 2021/1057 al Parlamentului European și al Consiliului din 24 iunie 2021 de instituire a Fondului social european Plus (FSE+) și de abrogare a Regulamentului (UE) nr. 1296/2013;
* Ordonanța de urgență a Guvernului nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziţie justă, aprobată prin Legea nr. 231/2023, cu modificările și completările ulterioare;
* Hotărârea Guvernului nr. 829/ 2022 pentru aprobarea Normelor metodologice de aplicare a Ordonanţei de urgenţă a Guvernului nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziţie justă;
* Hotărârea Guvern nr. 873/ 2022 pentru stabilirea cadrului legal privind eligibilitatea cheltuielilor efectuate de beneficiari în cadrul operaţiunilor finanţate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune şi Fondul pentru o tranziţie justă.
* Ordonanță de urgență a Guvernului nr. 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de coeziune 2021-2027, cu modificările și completările ulterioare;
* Legea nr.76/2002 privind sistemul asigurărilor pentru şomaj şi stimularea ocupării forţei de muncă, cu modificările și completările ulterioare;
* Legea nr. 335/2013 privind efectuarea stagiului pentru absolvenţii de învăţământ superior, cu modificările și completările ulterioare;
* Legea nr.279/2005 privind ucenicia la locul de muncă, cu modificările și completările ulterioare.

5.3.2 Categorii și plafoane de cheltuieli eligibile

*Listă privind încadrarea cheltuielilor aferente proiectului în categoriile/subcategoriile de cheltuieli conform MySMIS2021+:*

|  |  |  |
| --- | --- | --- |
| ***Cheltuielile eligibile******directe*** *reprezintă cheltuieli care pot fi atribuite unei anumite activități individuale din cadrul proiectului şi pentru care este demonstrată legătura cu activitatea/ subactivitatea în cauză* | | |
| **Categorie MySMIS** | **Subcategorie MySMIS** | **Subcategoria (descrierea cheltuielii) conține:** |
| Cheltuieli aferente  managementului de proiect | * 1. Cheltuielile salariale aferente liderului de parteneriat/partener unic (managerul de proiect,responsabil financiar si opțional responsabil achiziții publice și asistent manager) | Salarii manager de proiect, responsabil financiar și opțional, responsabil achiziții publice și asistent manager. |
| Cheltuieli salariale | Cheltuieli salariale cu personalul implicat în implementarea proiectului (în derularea activităților, altele decât management de proiect) | Salarii pentru personalul implicat în implementarea proiectului altele decât management de proiect. (Sunt incluse în categoria cheltuielilor salariale aferente experților pentru implementarea activităților, cheltuielile salariale aferente responsabilului cu protecția datelor, ale experților de consiliere, orientare, experților de formare etc, în funcție de natura intervenției finanțate prin proiect |
| Cheltuieli salariale | Contribuții sociale aferente cheltuielilor salariale și cheltuielilor asimilate acestora contribuții angajați și angajatori) | -Contribuții angajat şi angajator pentru manager de proiect, responsabil financiar, opțional responsabil achiziții publice și asistent manager.  -Contribuții angajați şi angajatori pentru personalul implicat în implementarea proiectului altele decât management de proiect. |
| Cheltuieli cu servicii | *Cheltuieli pentru consultanță și expertiză* | -Cheltuieli aferente diverselor achiziții de servicii specializate, pentru care solicitantul/partenerii nu au expertiza/capacitatea necesară (de exemplu consultanță juridică necesară implementării activităților proiectului, dezvoltarea de aplicatii si sisteme informatice destinate activităților cu grupul țintă etc.) |
| *Cheltuieli cu servicii pentru organizarea de evenimente și cursuri de formare* | - servicii de organizare evenimente cu grupul țintă sau în beneficiul grupului țintă, pachete complete conţinând transport şi cazare a participanţilor, grupului țintă şi/sau a personalului propriu, servicii de sonorizare, interpretariat, servicii de editare şi tipărire de materiale pentru sesiuni de instruire/formare a grupului țintă, editarea şi tipărirea de materiale publicitare destinate grupului țintă, cheltuieli necesare pentru identificarea nevoilor grupului țintă / comunităților etc. |
| Cheltuieli sub forma de bareme standard pentru costurile unitare | *Cost unitar programe de formare cu recunoaștere națională (inițiere/ perfecționare/specializare)* | - |
| *Cost unitar programe de calificare nivel 2* | - |
| *Cost unitar programe de calificare nivel 3* | - |
| *Cost unitar programe de calificare nivel 4* | - |
| Cheltuieli sub forma de bareme standard pentru costurile unitare | *Cheltuieli sub forma de bareme standard pentru costuri unitare – Stagii pentru absolvenți* | - |
| Cheltuieli cu subvenții | Subvenții | * Prime: * Prima de incadrare, * Prima de instalare, * Prima de activare. * Subvenții pentru încadrare în muncă |
| Cheltuieli cu achiziția de active fixe corporale (altele decât terenuri și imobile), obiecte de inventar, materii prime și materiale, inclusiv materiale consumabile | Cheltuieli cu achiziția de materii prime, materiale consumabile și alte produse similare necesare proiectului | Materiale consumabile  -Cheltuieli cu materii prime și materiale necesare derulării cursurilor practice  -Materiale direct atribuibile susținerii activităților de educație și formare  -Papetărie  -Cheltuieli cu materialele auxiliare  -Cheltuieli cu materialele pentru ambalat  -Cheltuieli cu alte materiale consumabile  - Licențe si software  - Multiplicare |
| *Cheltuieli de tip FEDR* | *cheltuieli de tip FEDR cu excepția construcțiilor, terenurilor, achiziția imobilelor* | *Cheltuieli cu achizitia de echipamente, inclusiv echipamente IT, mobilier, alte cheltuieli pentru investiții necesare activităților proiectului.* |
| **Cheltuielile eligibile** **indirecte –** reprezintă cheltuieli efectuate pentru funcționarea de ansamblu a proiectului și care nu pot fi atribuite unei anume activități | | |
| **Categorie MySMIS** | **Subcategorie MySMIS** | **Subcategoria (descrierea cheltuielii) conține:** |
| Finanțare la rate forfetare pentru costurile indirecte | Rata forfetară conform art. 54 lit (b) din Regulamentului (UE) nr. 2021/1060 |  |

În cadrul proiectului pot fi decontate cheltuieli plafonate procentual/valoric, după cum urmează:

* + Cheltuielile de tip FEDR, inclusiv cele pentru echipamente vor respecta regulile și plafoanele stabilite prin Ghidul Solicitantului - Condiții Generale PEO 2021-2027;
  + Valoarea cheltuielilor de tip FEDR directe nu trebuie să depășească procentul de 15% din valoarea cheltuielilor directe eligibile aferente proiectului;
  + Cheltuielile indirecte vor fi decontate ca rată forfetară fixă de 15% din costurile directe cu personalul, per proiect, prin aplicarea articolului 54 litera (b) din Regulamentul UE 2021/1060.

## 5.3.3 Categorii de cheltuieli neeligibile

Nu sunt eligibile următoarele categorii de cheltuieli, conform prevederilor art. 10 din Hotărârii de Guvern nr. 873/2022, și anume:

a) cheltuielile prevăzute la art. 64 din Regulamentul (UE) nr. 2021/1060, cu modificările și completările ulterioare;

b) cheltuielile efectuate în sprijinul relocării potrivit art. 66 din Regulamentul (UE) nr. 2021/1060, cu modificările și completările ulterioare; ;

c) cheltuielile excluse de la finanțare potrivit art. 7 alin. (1), (4) și (5) din Regulamentul (UE) nr.2021/1058;

d) cheltuielile excluse de la finanțare potrivit art. 16 alin. (1) și art. 22 alin. (4) din Regulamentul (UE) nr.2021/1057;

e) cheltuielile excluse de la finanțare potrivit art. 9 din Regulamentul (UE) nr. 2021/1056;

f) achiziția de echipamente și autovehicule sau mijloace de transport secondhand;

g) amenzi, penalități, cheltuieli de judecată și cheltuieli de arbitraj;

h) cheltuielile efectuate peste plafoanele specifice stabilite de autorități de management prin ghidul solicitantului, în aplicarea prevederilor art. 2 alin. (1) lit. f) din Hotărârea de Guvern nr. 873/ 2022;

i) cheltuielile excluse de la finanțare de autoritatea de management prin ghidul solicitantului, în aplicarea prevederilor art. 2 alin. (1) lit. f) din Hotărârea de Guvern nr. 873/ 2022, corespunzător specificului programului și particularităților operațiunilor;

j) cheltuielile realizate în cadrul operațiunilor care intră sub incidența prevederilor art. 63 alin. (6) din Regulamentul (UE) nr. 2021/1060, cu excepția situațiilor reglementate la art. 20 alin. (1) lit. b) din același Regulament;

k) TVA recuperat pe baza declaraților depuse la ANAF.

Potrivit dispozițiilor art. 10 alin. (2) din Hotărârea de Guvern nr. 873/ 2022, cheltuielile aferente operațiunilor care fac obiectul uneia dintre situațiile prevăzute la art. 65 alin. (1) și (2) din Regulamentul (UE) nr.2021/1060, care afectează caracterul durabil al operațiunilor, devin neeligibile, proporțional cu perioada de neconformitate.

5.3.4 Opțiuni de costuri simplificate. Costuri directe și costuri indirecte

Cheltuielile efectuate în cadrul proiectelor finanțate prin Programul Educație și Ocupare (directe sau indirecte, după caz) vor putea fi decontate:

* pe bază de costuri reale, caz în care pentru aceste cheltuieli trebuie prezentată o justificare în cererea de finanțare, iar la raportare, în susținerea eligibilității cheltuielilor efectuate pentru implementarea proiectului, beneficiarii vor depune documente justificative suport (state de plată, facturi etc);
* pe bază de opțiuni de costuri simplificate.

PEO prevede două categorii de cheltuieli eligibile:

*cheltuieli eligibile directe*

și

*cheltuieli eligibile indirecte.*

*Cheltuielile eligibile directe* sunt cheltuieli care pot fi atribuite unei anumite activități individuale din cadrul proiectului și pentru care este demonstrată legătura directă cu activitatea în cauză. În această categorie sunt incluse, fără a se limita la acestea, următoarele tipuri de cheltuieli: servicii de formare profesională, servicii de informare și consiliere profesională, dezvoltarea de aplicații și sisteme informatice destinate activităților cu grupul țintă sau în beneficiul grupului țintă, organizarea de evenimente cu grupul țintă sau în beneficiul grupului țintă, pachete complete conținând transport și cazare a participanților, grupului țintă și/sau a personalului propriu, sonorizare, interpretariat, editarea și tipărirea de materiale pentru sesiuni de instruire/formare a grupului țintă, editarea și tipărirea de materiale publicitare destinate grupului țintă, cheltuieli necesare pentru identificarea nevoilor grupului țintă/comunităților etc.

*Cheltuielile eligibile indirecte* sunt cheltuielile efectuate pentru funcționarea de ansamblu a proiectului și care nu pot fi atribuite direct unei anumite activități. Aceste cheltuieli includ și cheltuieli generale de administrație, nefiind dimensionate în mod proporțional cu mărimea indicatorilor de realizare.

Cheltuielile de personal sunt cheltuielile aferente resurselor umane implicate în implementarea proiectului (de ex: cheltuieli salariale, onorarii, cheltuieli aferente personalului externalizat etc).

Cheltuielile de personal pot fi încadrate atât ca cheltuieli directe, cât și ca cheltuieli indirecte, în funcție de specificul acestora.

Cheltuielile directe de personal reprezintă acele cheltuieli care derivă din încheierea de raporturi de serviciu/de muncă, inclusiv contribuțiile angajatului și angajatorului, cu respectarea prevederilor Legii nr. 53/2003 - Codul muncii, republicată, cu modificările și completările ulterioare, precum și costurile rezultate din contracte de servicii încheiate cu personal extern beneficiarului, conform prevederilor legale în vigoare. Această categorie de cheltuieli este aferentă personalului care este direct implicat în activități generatoare de rezultate și, după caz, indicatori din cadrul operațiunii.

Regulile aplicabile cheltuielilor cu personalul cât și plafoanele aplicabile sunt stabilite în Ghidul Solicitantului Condiții Generale PEO 2021-2027.

5.3.5 Opțiuni de costuri simplificate. Costuri unitare/sume forfetare și rate forfetare

1. Cost unitar standard pentru operațiuni care cuprind acordare de sprijin pentru **stagii efectuate de absolvenții de învățământ superior**

Baremul standard pentru costuri unitare (BSCU) va fi corespunzător indicatorului Absolvenți de învățământ superior care au finalizat stagiul de 6 luni, cu unitatea de măsură Număr de absolvenți care au finalizat perioada de stagiu de 6 luni.

Cuantumul Baremului standard pentru costuri unitare este de 2.931,63 euro la rata de schimb a BNR din 03.01.2023 ( 4,9273 lei/euro).

Verificarea participanților din grupul țintă aferent cererilor de rambursare selectate potrivit descrierii de mai sus, se va efectua potrivit procedurilor AM/OI, pe baza dosarului cererii de rambursare, în care beneficiarul va include:

- tabelul nominal cu participanții care au finalizat stagiul de 6 luni;

- copii ale certificatelor/adeverințelor de finalizare a stagiilor, vizate de inspectoratul teritorial de muncă, conform anexelor 4/5 din HG nr. 473 din 4 iunie 2014 pentru aprobarea Normelor metodologice de aplicare a prevederilor Legii nr. 335/2013 privind efectuarea stagiului pentru absolvenţii de învăţământ superior, cu modificările și completările ulterioare;

- copii ale documentelor care atestă eligibilitatea participanților, precum: actul de identitate, diploma de absolvire a învățământului superior, contractul individual de muncă și contractul de stagiu.

2. Pentru implementarea cursurilor de **calificare/recalificare de nivel 2 (360 ore),** **nivel 3 (720 ore) sau nivel 4 (1080 ore)**, in cadrul programelor de ucenicie, decontarea cheltuielilor se realizează pe bază de costuri unitare, după cum urmează:

|  |  |  |
| --- | --- | --- |
| **Nivel curs calificare/**  **recalificare** | **Cost unitar/**  **participant** | **Documente suport solicitate la rambursare** |
| Nivel 2 (360 ore) | **3.002,18 lei** | * certificate de calificare profesionala * acte de identitate ale participanților |
| Nivel 3 (720 ore) | **4.971,91 lei** |
| Nivel 4 (1080 ore) | **9.635,63 lei** |

Costul unitar acoperă toate costurile legate de formare și include costurile directe de personal, alte costuri directe (costul materialelor de teorie și practică, costul chiriei sălii de instruire, alte materiale) și costurile indirecte. Nu sunt incluse costurile legate de participare, cum ar fi costurile de transport, cazare, masă, subvenții etc., precum și costurile de gestionare a proiectului.

În ceea ce privește bugetarea cheltuielilor cu derularea cursurilor de calificare nivel 2,3 și respectiv 4, care reprezintă cheltuieli sub forma de bareme standard pentru costurile unitare, acestea se vor bugeta în Cererea de finanțare conform algoritmului de mai jos:

N\*CU(2,3,4)= TC(2,3,4)

unde

N = Număr cursanți certificați ca urmare a participării la cursul de calificare/recalificare

CU(2,3,4) = Cost unitar nivel 2, 3 sau 4

TC(2,3,4)= Total cost curs de calificare nivel 2, 3 sau 4

NB. Cheltuielile aferente cursurilor de calificare de nivel 1 (180 ore) se vor deconta pe bază de costuri reale, reflectate si detaliate corespunzator in bugetul proiectului, caz în care pentru aceste cheltuieli trebuie prezentată o justificare în cererea de finanțare, iar la raportare, în susținerea eligibilității cheltuielilor efectuate pentru implementarea proiectului, se vor depune documente justificative.

În situația în care cursurile de calificare (nivel 2,3,4) sunt subcontractate, solicitantul va selecta categoria “Cheltuieli sub forma de bareme standard pentru costurile unitare”, iar fundamentarea costurilor aferente subcontractării se va realiza de asemenea pe baza baremelor standard precizate mai sus.

Cuantumul maxim al subvenției acordat grupului țintă care participă la programele de calificare nivel 1, 2, 3 ,4 este de 5 lei/oră.

Subvenția va fi calculată pentru fiecare cursant în parte în funcție de durata efectivă de participare a acestuia la programul de formare şi nu de durata maximă reglementată prin acte normative.

Acordarea subvențiilor pentru participanții la aceste programe de formare este condiționată de participarea la întregul program de formare profesională, inclusiv la examenul final de evaluare.

În cazul în care cursantul abandonează programul de formare profesională pe parcursul derulării, acesta va fi obligat să returneze întreaga sumă primită ca subvenție până la momentul părăsirii programului excepția de la această regulă o constituie abandonarea/întreruperea participării din motive neimputabile cursantului.

3. Pentru implementarea cursurilor de formare profesională cu recunoaștere națională în conformitate cu prevederile OG nr.129/2000 privind formarea profesionala a adulților de inițiere, perfecționare sau specializare, decontarea cheltuielilor se realizează pe bază de cost unitar, după cum urmează:

|  |  |  |
| --- | --- | --- |
| **Nivel curs** | **Cost unitar/persoana din grupul tinta certificata/** **oră programată de curs** | **Documente suport solicitate la rambursare** |
| cursuri de formare profesională cu recunoaștere națională în conformitate cu prevederile OG 129/2000 privind formarea profesionala a adulților de inițiere, perfecționare sau specializare | **24,81 lei** | * certificat de absolvire a unui program de formare profesională de inițiere, perfecționare sau specializare * acte de identitate ale participanților * declarație pe proprie răspundere a participanților care au absolvit cursurile de formare privind confirmarea primirii stimulentului de 5 lei/oră pe perioada derulării cursului |

Costul unitar va acoperi următoarele tipuri de cheltuieli:

- Taxe și plăți către unitățile care furnizează cursuri de FPC inclusiv taxa de curs, plata examinatorilor, precum și plata instructorilor externi care au susținut cursurile interne;

- Plăți efectuate pentru participanții la cursurile de FPC pentru transport și cazare;

- Costul forței de muncă al instructorilor interni și personalului propriu al centrului de pregătire, precum și al altor persoane implicate exclusiv sau parțial în coordonarea și susținerea cursurilor de FPC;

- Costul spațiului de pregătire (sălile de curs), al echipamentelor și materialelor didactice, inclusiv consumabilele folosite pentru cursurile de formare profesională continuă.

În plus, pentru participanți, la costul reieșit pentru stabilirea costului unitar s-au adăugat 5 lei/oră, reprezentând stimulente (ajutoare, premii) pentru cursanți pe perioada derulării cursului.

Nu sunt incluse cheltuielile cu managementul de proiect și cheltuielile indirecte.

În situația în care cursurile de inițiere, perfecționare sau specializare sunt subcontractate, fundamentarea și decontarea costurilor aferente subcontractării se va realiza de asemenea, pe baza baremelor standard precizate mai sus. Costul unitar pentru cursurile de formare profesională de inițiere, perfecționare sau specializare este în proces de aprobare, astfel încât cuantumul și/sau componența acestuia pot suferi modificări. În cazul în care cuantumul și/sau componența costului unitar vor suferi modificări în procesul de aprobare, prezentul Ghid va fi revizuit în consecință prin corrigendum.

5.3.6 Finanțare nelegată de costuri

Nu este cazul.

## 5.4 Valoarea minimă și maximă eligibilă/nerambursabilă a unui proiect

Valoarea totală a proiectului nu poate depăși valoarea totală a alocării financiare pentru acest apel de proiecte.

Cursul de schimb care va fi utilizat pentru stabilirea acestei valori este cursul Inforeuro aferent lunii ............... 2024, respectiv 1 Euro = .............. RON.

Bugetul proiectului va fi exprimat DOAR în lei.

## 5.5 Cuantumul cofinanțării acordate

Cuantumul asistenței financiare nerambursabile se stabilește în mod individual, în funcție de modalitatea de organizare juridică a solicitantului în conformitate cu capitolul 2.2 „Cofinanțarea proprie minimă a beneficiarului“ din Ghidul Solicitantului Condiții Generale PEO.

## 5.6 Durata proiectului

Perioada maximă de implementare a proiectului este de 60 de luni.

La completarea cererii de finanțare în sistemul electronic va trebui evidențiată durata fiecărei activități și subactivități incluse în proiect.

## 5.7 Alte cerințe de eligibilitate a proiectului

Nu este cazul.

# 6. INDICATORI DE ETAPĂ

Conform secțiunii 3.8 Indicatori.

# 7. COMPLETAREA ȘI DEPUNEREA CERERILOR DE FINANȚARE

## 7.1 Completarea formularului cererii

Solicitantul are obligația de a completa cererea de finanțare cu toate informațiile necesare și de a anexa documentele justificative/documentele suport/anexele obligatorii prevăzute în Ghidul Solicitantului – Condiții Generale și în prezentul ghid, solicitantul fiind responsabil pentru lipsa unora din aceste informații/documente/anexe care pot conduce la decizii de respingere a cererii de finanțare, fie în etapa de evaluare tehnico-financiară, fie în etapa de contractare.

Prin depunerea cererii de finanțare, solicitantul înțeleg și își asumă respectarea regulilor privind completarea cererii de finanțare, a regulilor privind procesul de evaluare și selecție a cererilor de finanțare (inclusiv a procesului de soluționare a contestațiilor) și condițiile de acces la finanțare/ contractare, a termenelor stabilite și/sau durata unor activități, așa după cum sunt prevăzute aceste reguli în prezentul document.

În ceea ce privește completarea secțiunii „Buget – domeniu de intervenție“ se va selecta din aplicatia informatica MySMIS2021+:

„154. Măsuri pentru îmbunătățirea accesului unor grupuri marginalizate, cum ar fi romii, la educație și locuri de muncă și pentru promovarea incluziunii sociale a acestora“ – reprezentând 100% din bugetul total eligibil al proiectului.

## 7.2 Limba utilizată în completarea cererii de finanțare

Cererea de finanțare precum și toate documentele atașate vor fi completate exclusiv în limba română. În cazul în care este necesară încărcarea de documente elaborate în altă limbă decât limba română, solicitantul are obligația de a încărca și o traducere legalizată în limba română a documentului/documentelor emise în altă limbă.

## 7.3 Metodologia de justificare și detaliere a bugetului cererii de finanțare

În vederea completării bugetului este obligatorie definirea activităților și sub activităților, detalierea achizițiilor precum și selectarea sursei de cofinanțare proprie de la secțiunea “*Capacitate solicitant”*.

La întocmirea bugetului, solicitantul are în vedere faptul că valorile pe care se fundamentează bugetul trebuie să respecte prevederile art. 5 lit. d) și e) din Ordonanța de urgență a Guvernului nr. 66/2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora, cu modificările și completările ulterioare.

*Completarea formularului aferent cheltuielii*

Pentru acest pas este necesară completarea următoarelor câmpuri:

• Descrierea cheltuielii – în acest câmp se vor introduce informații privind denumirea cheltuielii, precum și descrierea tehnică a acesteia (ex: laptop, procesor .... GHZ, minim ... gb ram, etc). Pentru costurile salariale se recomandă ca în descrierea cheltuielii să se precizeze numărul de ore de lucru pe zi, după caz, precum și numărul de zile sau luni pentru care va fi angajată fiecare persoană.

• Categorie – se va selecta din nomenclator categoria în care se încadrează cheltuiala;

• Subcategorie – se va selecta din nomenclator subcategoria în care se încadrează cheltuiala;

• Tip – se va selecta dacă cheltuiala este directa sau indirecta;

• Achiziție – daca cheltuiala reprezintă o achiziție si aceasta a fost deja introdusa la secțiunea „Plan de Achiziții” în acest moment poate fi asociată cheltuielii.

• U.M. – unitatea de măsura (Pentru costurile salariale se recomandă ca unitatea de măsura să fie ora);

• Cantitate – cantitatea necesara a fi folosita în cadrul subactivității;

• Preț unitar fără tva;

• Procent TVA – se va introduce procentul TVA aplicabil cheltuielii;

• Nerambursabil – se calculează valoarea nerambursabila aferenta cheltuielii (in funcție de cofinanțarea stabilita prin ghidul solicitantului condiții specifice pentru apelul de proiecte).

• Justificare – va rugam sa justificați necesitatea efectuării cheltuielii, cantitatea si costul unitar.

Pentru justificarea costurilor detaliate in buget (excepție costurile indirecte care fac obiectul decontării prin mecanismul de costuri simplificate si costurile pentru care au fost stabilite plafoane) este obligatorie încărcarea in sistem de documente justificative. (studii de piață, analize de preț, etc).

Justificarea costurilor pentru resursa umana va fi făcută pe baza numărului de ore lucrate corelate cu activitatea desfășurata in cadrul proiectului.

În cazul in care exista cheltuieli de echipamente care vor fi folosite in cadrul mai multor activități/ subactivități, acestea vor fi alocate unei singure subactivități (se va evita spargerea costului echipamentului pe mai multe activități/ subactivități).

În cadrul cererii de finanțare, la secțiunea „Buget - Activități și cheltuieli”, solicitantul va menționa în câmpul „Justificarea cheltuielii” tema secundară vizată de cheltuiala respectivă și va explica modul în care cheltuiala contribuie la tema secundară și care este procentul din cheltuială aferent temei secundare vizate*.*

## 7.4 Anexe și documente obligatorii la depunerea cererii

Odată cu depunerea Cererii de finanțare se va transmite prin sistemul informatic MySMIS2021+:

* CV Manager de proiect și documente suport care atestă educația și experiența profesională specifică;
* Documente care să demonstreze experiența relevantă în domeniul activităților desfășurate în proiect de solicitant.

## 7.5 Aspecte administrative privind depunerea cererii de finanțare

Cererea de finanțare depusă de solicitanți trebuie să respecte modelul cadru aprobat prin ordin al ministrului investițiilor și proiectelor europene. La cererea de finanțare, solicitantul anexează, indiferent de program sau de apelul de proiecte, Anexa 1 ”Declarația unică”, care se completează conform prevederilor art. 8 alin. (2) și (3) din Ordonanța de urgență a Guvernului nr. 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de coeziune 2021—2027, cu modificările și completările ulterioare și prin care solicitantul confirmă îndeplinirea condițiilor de eligibilitate și a cerințelor de conformitate administrativă.

Solicitantul are obligația de a completa cererea de finanțare cu toate informațiile necesare. Solicitantul are obligația de a anexa, la cererea de finanțare, toate documentele justificative, documentele suport și anexele prevăzute în prezentul ghid al solicitantului, necesare pentru etapa de evaluare tehnico-financiară a proiectului, acesta fiind responsabil pentru lipsa unora din aceste informații, documente sau anexe care pot conduce la decizii de respingere a cererii de finanțare în oricare din etapele de evaluare, de selecție sau de contractare.

## 7.6 Anexele și documente obligatorii la momentul contractării

La momentul contractării se vor transmite prin sistemul informatic MySMIS2021+ următoarele documente:

* Lista resurselor umane implicate in proiect (tabel centralizator model anexat Formular 1), în cadrul căreia să se specifice în mod clar funcția deținută în proiect, nominalizarea persoanelor implicate în proiect (de exemplu coordonator formare etc, după caz), semnat de reprezentantul legal al solicitantului.
* CV-urile (in format Europass) echipei de implementare a proiectului în limba română, indicând funcția/rolul în proiect, datate şi semnate de către titulari pe fiecare pagină, in cazul in care acestea nu au fost încărcate in etapa de depunere a cererii de finanțare.
* Diplome, certificate, adeverințe, contracte de muncă, fișe de post etc. care să ateste informațiile prezentate în CV-uri, referitoare la condiţiile de studii şi experiența profesională specifică necesare pentru ocuparea funcției în proiect, in cazul in care acestea nu au fost încărcate in etapa de depunere a cererii de finanțare. Se va avea în vedere încărcarea de documente suport relevante pentru demonstrarea studiilor și experienței specifice solicitate prin “Cerințe fisă post” din cererea de finanțare secțiunea “Resurse umane implicate”.
* Declarație din partea solicitantului privind prevederile art.96 (1) din Legea 161/2003 - model atașat Formular 2.
* Declarație din partea solicitantului privind evitarea dublei finanțări PEO si utilizarea eficienta a fondurilor - model atașat Formular 3 (utilizat in scopul verificării respectării condițiilor impuse de documentul Ghidul Solicitantului – Condiții Generale în cadrul Programului Incluziune și Demnitate Socială 2021-2027).
* Declarație pe proprie răspundere conform căreia solicitantul confirmă faptul că nu există modificări intervenite asupra condițiilor inițiale prezentate în cererea de finanţare evaluată şi aprobată - model atașat Formular 4. În cazul în care în perioada dintre data depunerii cererii de finanţare şi perioada de precontractare au intervenit modificări asupra condițiilor inițiale prezentate în cererea de finanţare aprobată, beneficiarul va menționa acest aspect în declarația mai sus menționată, depunând documente justificative în acest sens.
* Fișele de identificare financiară completate pentru solicitant, pentru conturile deschise aferente cererii de prefinanțare (Trezorerie/Bancă Comercială), cererii de plata (Trezorerie) si cererii de rambursare (Trezorerie/Bancă Comercială) – model atașat Formular 5. In situația in care nu se transmit toate fisele de identificare financiară, se va transmite o justificare în acest sens și, dacă este cazul, se va face mențiunea că vor fi notificate conturile după semnarea contractului de finanțare.
* Declarație pe proprie răspundere conform căreia solicitantul confirmă faptul că in cazul identificării similarității cu aceleași obiective/activități, cheltuielile ocazionate de elaborarea documentelor cu caracter organizatoric/procedural (ex. metodologii, proceduri de lucru, strategii, planuri, rapoarte şi alte materiale de ordin organizatoric intern), acestea vor fi aprobate la finanțare o singură dată – model atașat formular nr.6 - Declarație - dublare finanțare - proiecte similare.

## 7.7 Renunțarea la cererea de finanțare

Renunțarea la Cererea de finanțare a anterior semnării Contractului de finanțare se realizează prin transmiterea de către solicitant, prin intermediul aplicației informatice MySMIS2021/SMIS2021+, a unei solicitări scrise.

Renunțarea la implementarea proiectului, ulterior semnării Contractului de finanțare se realizează în conformitate cu prevederile Contractului de finanțare.

# 8. PROCESUL DE EVALUARE, SELECȚIE ȘI CONTRACTARE A PROIECTELOR

## 8.1 Principalele etape ale procesului de evaluare, selecție și contractare

În cadrul mecanismului necompetitiv, proiectele sunt depuse de solicitanți de finanțare care sunt cunoscuți anterior.

În cadrul mecanismului necompetitiv, solicitanții vor depune solicitările în două faze. În faza 1, solicitantul transmite o Fișă de proiect (idee de proiect) care va fi analizată la nivelul AM PEO. După ce fișa de proiect (ideea de proiect) este validată, ea va fi dezvoltată, în faza 2, într-un proiect (cerere de finanțare). Cererea de finanțare nu poate schimba elementele esențiale validate din cadrul fișei de proiect (ideii de proiect). Cererea de finanțare va avea atașată și fișa de proiecte validată.

## 8.2 Conformitate administrativă – DECLARAȚIA UNICĂ

Evaluarea conformității administrative este complet digitalizată, realizată automat prin sistemul informatic MySMIS2021/SMIS2021+, pe baza declarației unice , a cererii de finanțare, a bugetului și documentelor suport/justificative și a anexelor la cererea de finanțare încărcate de către solicitant în sistemul informatic MySMIS/2021/SMIS2021+. Declarația unică este prevăzută în Anexa nr. 1 la prezentul Ghid.

După verificarea digitalizată a conformității administrative, sistemul/aplicația informatică MySMIS2021/SMIS2021+ va informa solicitantul cu privire la trecerea la etapa de evaluare tehnică și financiară preliminară prin emiterea automată a unui certificat de conformitate administrativă, prin intermediul aplicației informatice MySMIS2021/SMIS2021+.

Numai Cererile de finanțare care au obținut Certificatul de conformitate administrativă sunt admise în următoarea etapă a procesului de evaluare, respectiv evaluarea tehnică și financiară preliminară.

În etapa de evaluare a conformității administrative și a eligibilității nu se pot solicita clarificări.

## 8.3 Etapa de evaluare preliminară

Evaluarea eligibilității Cererii de finanțare se realizează în conformitate cu Metodologia de verificare, evaluare și selecție a proiectelor ȋn cadrul programului educație și ocupare 2021 – 2027 (PEO) și în conformitate cu criteriile și sub-criteriile de evaluare menționate în Anexa nr.2 Criterii de evaluare tehnică și financiară preliminară (ETFP) la prezentul Ghid al Solicitantului Condiții Specifice.

## 8.4 Evaluarea tehnică și financiară. Criterii de evaluare tehnică și financiară

Evaluarea tehnică și financiară se realizează în conformitate cu Metodologia de verificare, evaluare şi selecție a proiectelor ȋn cadrul Programului Educație și Ocupare 2021 – 2027 (PEO) și în conformitate cu criteriile și subcriteriile de evaluare menționate în Anexa nr. 3 - Criterii de evaluare tehnică și financiară calitativă la prezentul Ghid al Solicitantului Condiții Specifice.

## 8.5 Aplicarea pragului de calitate

În cazul programelor cofinanțate din FSE+ pragul de calitate, sub care proiectele depuse la finanțare sunt declarate respinse, este de minim 70% din punctajul maxim care poate fi acordat.

## 8.6 Aplicarea pragului de excelență

Nu este cazul.

## 8.7 Notificarea rezultatului evaluării tehnice și financiare.

Rezultatele evaluării tehnice și financiare se comunică solicitantului, indicându-se punctajul obținut pentru fiecare criteriu precum și justificarea rezultatului evaluării tehnice și financiare, respectiv a punctajului pentru fiecare criteriu de evaluare în parte pentru apelurile de proiecte pentru care este prevăzută acordarea de punctaje.

Rezultatul evaluării tehnice şi financiare va fi comunicat conform prevederilor Metodologiei de verificare, evaluare şi selecție a proiectelor ȋn cadrul PEO 2021 – 2027.

## 8.8 Contestații

Cu privire la rezultatul evaluării tehnice și financiare, solicitantul poate formula contestație pe cale administrativă în termen de 30 zile calendaristice calculat de la data comunicării acestuia prin intermediul sistemului informatic MySMIS2021/SMIS2021+.

Contestația trebuie să cuprindă cel puțin următoarele elemente:

a) datele de identificare ale solicitantului: denumire, sediu, datele de contact, precum și alte atribute de identificare, în condițiile legii, cum sunt: numărul de înregistrare în Registrul Comerțului sau într-un alt registru public, codul unic de înregistrare, precum și a cererii de finanțare: titlu, cod unic SMIS;

b) datele de identificare ale reprezentantului legal al solicitantului;

c) obiectul contestației;

d) criteriul/criteriile contestate;

e) motivele de fapt și de drept pe care se întemeiază contestația, detaliate pentru fiecare criteriu de evaluare și selecție în parte contestat;

f) semnătura reprezentantului legal/împuternicit al solicitantului.

Decizia Comitetului de soluționare a contestațiilor este definitivă în sistemul căilor administrative de atac. Ea poate fi atacată la instanțele judecătorești în condițiile Legii contenciosului administrativ nr. 554/2004, cu modificările și completările ulterioare.

Comitetul de Soluționare a Contestațiilor respinge automat contestațiile care:

- reclamă faptul ca nu au fost recepționate solicitările de clarificări, scrisorile de corecții bugetare sau notificările/deciziile de comunicare a rezultatelor verificării și evaluării, dar a căror primire AM PEO/OI PEO o poate dovedi cu confirmarea de transmitere electronică sau cu raportul de expediție prin fax, e-mail;

- este expediată de solicitant după termenul stipulat în notificarea/scrisoarea/decizia de comunicare a rezultatelor verificării și evaluării.

Contestația trebuie să vizeze explicit criteriile din grila de evaluare. Vor fi reevaluate doar criteriile contestate. Termenul maxim de soluționare a contestației este de 30 zile de la data înregistrării acesteia.

# 8.9 Contractarea proiectelor

## 8.9.1 Verificarea îndeplinirii condițiilor de eligibilitate

După finalizarea evaluării tehnice și financiare a cererilor de finanțare, AM PEO/OI PEO, după caz, demarează etapa de contractare. Intrarea în etapa de contractare este adusă la cunoștința solicitantului al cărui proiect a fost selectat, prin aplicația informatică MySMIS2021/SMIS2021+, în termen de maxim 5 zile lucrătoare calculat de la data finalizării etapei de evaluare tehnică și financiară, respectiv de la data finalizării procesului de contestații, după caz. Procesul de contractare se derulează în conformitate cu prevederile Ghidului Solicitantului Condiții Generale secțiunea 5.3 Contractare.

8.9.2 Decizia de acordare/respingere a finanțării

AM/OI PEO va emite decizia de selecție/aprobare a finanțării, respectiv decizia de respingere a cererii de finanțare. Pentru cererile de finanțare selectate, AM/OI va proceda la încheierea contractului de finanțare/emiterea deciziei/ordinului de finanțare.

8.9.3 Definitivarea planului de monitorizare al proiectului

În conformitate cu Ordinul ministrului investițiilor și proiectelor europene nr. 1.777/2023, menționat la art. 4 alin.(1) art. 6 alin (1) și (3) art.7 alin (1) și (3) art. 14 alin (2) și art. 17 alin (2) din Ordonanța de Urgență a Guvernului nr. 23 din 12 aprilie 2023 privind instituirea unor măsuri de simplificare și digitalizare pentru gestionarea fondurilor europene aferente politicii de coeziune 2021-2027 se completează anexa aplicabilă și se stabilesc ținte trimestriale pentru atingerea rezultatelor asumate.

Planul de monitorizare a proiectului este parte integrantă a contractului de finanțare/deciziei de finanțare, după caz, și cuprinde indicatorii de etapă stabiliți pentru perioada de implementare a proiectului pe baza cărora se monitorizează și se evaluează progresul implementării proiectului, precum și condițiile și documentele justificative pe baza cărora se evaluează și se probează îndeplinirea acestora, în vederea atingerii obiectivelor și țintelor finale ale indicatorilor de realizare și de rezultat prevăzuți în cererea finanțare și asumați în contractul de finanțare/decizia de finanțare.

Planul de monitorizare include, de asemenea, valorile țintelor finale ale indicatorilor de realizare și de rezultat care trebuie atinse ca urmare a implementării proiectului, precum și valorile de bază/de referință ale acestora, dacă există.

### 8.9.4 Semnarea contractului de finanțare /emiterea deciziei de finanțare

Pentru cererile de finanțare selectate, autoritatea de management/organismul intermediar va proceda la încheierea contractului de finanțare. Contractul de finanțare, după caz, se generează de sistemul informatic MySMIS2021/SMIS2021+ și se semnează, numai în format electronic, de către reprezentantul legal/persoanele împuternicite ale AM/OI, după caz, și reprezentantul legal/persoanele împuternicite desemnate de solicitant.

# 9.ASPECTE PRIVIND CONFLICTUL DE INTERESE

La conceperea cererii de finanțare precum si pe toată perioada implementării proiectului, beneficiarii vor trebui să respecte prevederile legale europene și naționale în vigoare referitoare la conflictul de interese şi regimul incompatibilităţilor.

Beneficiarii de finanţare nerambursabilă se obligă să întreprindă toate diligenţele necesare pentru a evita orice conflict de interese şi să informeze cu celeritate AM PEO în legătură cu orice situaţie care dă naştere sau este posibil să dea naştere unui astfel de conflict. În cazul apariţiei riscului unei astfel de situații beneficiarul trebuie să ia măsuri care să conducă la evitarea, respectiv stingerea lui şi să informeze în scris AM PEO / OI PEO delegat în legătură cu orice situație care dă naștere sau este posibil să dea naștere unui astfel de conflict, în termen de 3 (trei) zile lucrătoare de la apariția unei astfel de situații.

Reprezintă conflict de interese orice situație care împiedică beneficiarul de a avea o atitudine obiectivă şi imparţială, sau care îi împiedică să execute activităţile prevăzute în cererea de finanţare într-o manieră obiectivă şi imparţială, din motive referitoare la familie, viaţă personală, afinităţi politice sau naţionale, interese economice sau orice alte interese. Interesele anterior menţionate includ orice avantaj pentru persoana în cauză, soţul/soţia sau o rudă ori un afin, până la gradul 2 inclusiv.

Această prevedere se aplică Beneficiarului, subcontractorilor, furnizorilor şi angajaților Beneficiarului şi altor persoane juridice publice sau private, în cazul în care acestea sunt implicate în activităţi care pot fi încadrate în execuţia, auditarea sau controlul bugetului Uniunii Europene, precum și angajaților AM PEO/OI PEO delegat si persoanelor fizice sau juridice care desfăşoară activităţi externalizate pentru AM PEO/OI PEO delegate, implicați direct în procesul de evaluare/selecţie/aprobare/control, după caz, a cererilor de finanţare, respectiv în procesul de verificare/autorizare/ plată/control al cererilor de rambursare/plată.

În temeiul articolului 61 alin. (3) din Regulamentul (UE, Euratom) nr. 2018/1046 al Parlamentului European şi al Consiliului din 18 iulie 2018 privind normele financiare aplicabile bugetului general al Uniunii, un conflict de interese există în cazul în care exercitarea imparțială și obiectivă a funcțiilor unui actor financiar sau ale unei alte persoane implicate în execuția bugetului „este compromisă din motive care implică familia, viața afectivă, afinitățile politice sau naționale, interesul economic sau orice alt interes personal direct sau indirect”.

În sensul aspectelor menționate mai sus, Beneficiarii acestora se obligă să ia toate măsurile pentru respectarea regulilor pentru evitarea conflictului de interese, conform următoarelor prevederi legislative europene si nationale:

- articolul 61 din Regulamentul (UE, EUROATOM) nr. 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012;

- Capitolul II, Secțiunea a 2-a Reguli în materia conflictului de interese, din Ordonanța de urgență a Guvernului nr.66/2011, cu modificările și completările ulterioare;

- Titlul IV, Capitolul II din Legea nr.161/2003 privind unele masuri pentru asigurarea transparentei in exercitarea demnităților publice, a funcțiilor publice si in mediul de afaceri, prevenirea și sancționarea corupției, cu modificările și completările ulterioare, pentru beneficiarii care fac parte din categoria subiecților de drept public;

- capitolul II, secțiunea 4 Reguli de evitare a conflictului de interese, (art. 58-63), din Legea nr. 98/2016 privind achizițiile publice, cu modificările și completările ulterioare.

# 10.ASPECTE PRIVIND PRELUCRAREA DATELOR CU CARACTER PERSONAL

Solicitanții și beneficiarii de finanțare nerambursabilă au obligația respectării prevederilor Regulamentului (UE) nr. 2016/679 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul General privind Protecția Datelor), prevederi transpuse în legislația națională prin Legea nr. 190/ 2018, precum şi prevederile Directivei 2002/58/CE privind prelucrarea datelor personale și protejarea confidențialității în sectorul comunicațiilor publice (Directiva asupra confidențialității și comunicațiilor electronice), transpusă în legislația națională prin Legea nr. 506/2004 privind prelucrarea datelor cu caracter personal și protecția vieții private în sectorul comunicațiilor electronice, cu modificările si completările ulterioare.

Depunerea cererii de finanțare reprezintă un angajament ferm privind acordul solicitantului în nume propriu și/sau pentru interpuși, cu privire la prelucrarea datelor cu caracter personal procesate în toate fazele de evaluare și selecție și ulterior, dacă este cazul, în toate fazele de contractare, implementare, sustenabilitate a proiectului, inclusiv în cadrul aplicațiilor electronice MySMIS2021/SMIS2021+.

# 11.ASPECTE PRIVIND MONITORIZAREA TEHNICĂ ȘI RAPOARTELE DE PROGRES

## 11.1 Rapoartele de progres

În procesul de monitorizare a proiectelor se elaborează raportul de progres și raportul de vizită, al căror conținut-cadru este aprobat prin ordin al ministrului investițiilor și proiectelor europene.

Raportul de progres se generează prin sistemul informatic MySMIS2021/SMIS2021+ de către beneficiar și se transmite periodic, conform prevederilor Ghidului solicitantului și ale contractului/deciziei de finanțare, în termen de 30 de zile de la finalizarea perioadei de raportare. AM/OI, după caz, aplică măsuri consolidate de monitorizare și poate să aplice măsurile corective prevăzute în contractul de finanțare pentru cheltuielile aferente perioadei de raportare solicitate la rambursare în cazul nerespectării repetate a termenului de depunere a raportului care conduce la apariția de decalaje între progresul fizic la nivelul țintelor asumate și stadiul din rapoartele de progres și pe care are obligația de a le prevedea în contractul/decizia de finanțare.

## 11.2 Vizitele de monitorizare

Beneficiarul este responsabil pentru implementarea proiectului în condițiile specificate în contractul de finanțare/decizia de finanțare, după caz. Vizitele de monitorizare pot fi vizite la fața locului, speciale de tip ad-hoc, încrucișate și ex post, vizite pe teren la beneficiarii proiectelor, atât în perioada de implementare, cât și post implementare, pe perioada în care beneficiarul are obligația de a asigura caracterul durabil al operațiunilor potrivit prevederilor art. 65 din Regulamentul (UE) nr.2021/1.060, cu modificările și completările ulterioare.

## 11.3 Mecanismul specific indicatorilor de etapă. Planul de monitorizare

Verificarea tehnică a proiectului se va realiza pe baza Rapoartelor tehnice de progres, transmise de beneficiar însoțite de documente suport care atestă derularea activităților, atingerea rezultatelor și a indicatorilor asumați prin cererea de finanțare. Descrierea și detalierea procesului tehnic de transmitere a Rapoartelor tehnice de progres și a documentelor suport va fi prezentată de către AM PEO prin publicarea Manualului Beneficiarului.

# 12.ASPECTE PRIVIND MANAGEMENTUL FINANCIAR

## 12.1 Mecanismul cererilor de prefinanțare

Mecanismul cererilor de prefinanțare se derulează cu respectarea prevederilor cap. IV din Ordonanața de urgență a Guvernului nr. 133/2021 aprobată prin Legea nr. 231/2023, cu modificările și completările ulterioare.

## 12.2 Mecanismul cererilor de plată

Mecanismul cererilor de plată se derulează cu respectarea prevederilor cap. V din Ordonanața de urgență a Guvernului nr. 133/2021 aprobată prin Legea nr. 231/2023, cu modificările și completările ulterioare.

## 12.3 Mecanismul cererilor de rambursare

Mecanismul cererilor de rambursare se derulează cu respectarea prevederilor cap. V din Ordonanața de urgență a Guvernului nr. 133/2021 aprobată prin Legea nr. 231/2023, cu modificările și completările ulterioare .

## 12.4 Graficul cererilor de prefinanțare/plată/rambursare

În ceea ce privește mecanismul prefinanțării, mecanismul cererii de plată și mecanismul cererii de rambursare, se vor respecta prevederile Ordonanața de urgență a Guvernului nr. 133/2021 aprobată prin Legea nr. 231/2023, cu modificările și completările ulterioare .

12.5 Vizitele la fața locului

Vizitele la fața locului sunt vizite pe teren la beneficiarii proiectelor, atât în perioada de implementare, cât și post implementare, pe perioada în care beneficiarul are obligația de a asigura caracterul durabil al operațiunilor potrivit prevederilor art. 65 din Regulamentul (UE) nr. 2021/1.060, cu modificările și completările ulterioare.

Raportul de vizită se elaborează de autoritatea de management/organismul intermediar, după caz, prin sistemul informatic MySMIS2021/SMIS2021, în conformitate cu prevederile procedurilor operaționale și se generează în termen de 10 zile lucrătoare de la data vizitei efectuate la fața locului.

# 13.MODIFICAREA GHIDULUI SOLICITANTULUI

## 13.1 Aspectele care pot face obiectul modificărilor prevederilor ghidului solicitantului

Prevederile prezentului Ghid al Solicitantului Condiții Specifice pot fi modificate, în cazuri temeinic justificate, prin Ordin al ministrului investițiilor și proiectelor europene.

Aspecte ce pot face obiectul modificărilor prevederilor prezentului Ghid al solicitantului condiții specifice:

 data limită de depunere a Cererilor de finanțare în aplicația MySMIS2021/SMIS2021+

 anexele la Ghidul Solicitantului Condiții Specifice

 alte elemente, identificate ulterior lansării apelului de proiecte, ca fiind deficitare a căror remediere necesită modificarea Ghidului Solicitantului Condiții Specifice

## 13.2 Condiții privind aplicarea modificărilor pentru cererile de finanțare aflate în procesul de selecție (condiții tranzitorii)

Modificarea datei limită de depunere a cererilor de finanțare nu afectează cererile de finanțare depuse, acestea urmând să fie incluse în procesul de evaluare după închiderea apelului. Orice modificare adusă la Ghidul Solicitantului Condiții Specifice nu afectează Cererile de finanțare depuse, acestea fiind evaluate pe baza prevederilor Ghidului Solicitantului Condiții Specifice în vigoare la data depunerii cererii de finanțare.

# 14.ANEXE

## 14.1. Anexa nr. 1. Declarație unică

## 14.2. Anexa nr. 2. Criterii de evaluare tehnică și financiară preliminară

## 14.3. Anexa nr. 3. Criterii de evaluare tehnică și financiară calitativă

14.4. Anexa nr. 4. Contractul de finanțare – Condiții Specifice

## 14.5. Anexa nr. 5. Model Declarație privind conformitatea cu prevederile Cartei drepturilor fundamentale ale Uniunii Europene

## 14.6. Anexa nr. 6. Model Declarație privind respectarea Convenției Națiunilor Unite privind drepturile persoanelor cu dizabilități

1. Locurile de muncă ecologice contribuie la conservarea sau refacerea mediului, prin minimizarea daunelor și conservarea resurselor naturale. [↑](#footnote-ref-1)